הוועדה לקידום מעמד האישה ולשוויון מגדרי, כנסת 23, פרוטוקול מספר 26, 2020-08-17 11:30

עודד פורר: צוהריים טובים.

עודד פורר: אני פותח את ישיבת הוועדה לקידום מעמד האישה ולשוויון מגדרי.

עודד פורר: נושא דיון הוא השימוש בסמלים מיניים בהקשר פוגעני בוויכוחים פוליטיים.

עודד פורר: ביקשתי את הדיון הזה בעקבות פנייה אלי מחברת הכנסת קטי שטרית וחברות כנסת נוספות.

עודד פורר: נושא השימוש בהקשר פוגעני, גם במלל וגם באביזרים, בצורה שבאמת אני חייב לומר מורידה את הדיון הציבורי במדינת ישראל.

עודד פורר: אנחנו נמצאים בתקופה מאוד מאוד לא פשוטה עבור החברה הישראלית.

עודד פורר: הציבור הישראלי כולו נאנק תחת קשיים כלכליים לא פשוטים, מגיפת הקורונה פגעה אולי יותר מאשר ברמה הבריאותית, ברמה הכלכלית וברמה החברתית.

עודד פורר: אנחנו רואים מצוקה מאוד מאוד גדולה בציבור ואין שום סיבה שלמצוקה הזאת יתוסף שיח ציבורי ירוד ופוגעני.

עודד פורר: השיח הציבורי הירוד והפוגעני הזה גם מסוכן והוא מזהם את האוויר לא פחות.

עודד פורר: אני חושב שאנחנו צריכים להוקיע כל שימוש, בוודאי שימוש בשיח של אלימות מילולית, אלימות מינית, מיזוגניות, שנאת נשים, החפצה של נשים.

עודד פורר: אני באמת שחובה עלינו כאנשי ציבור, כמי שאמור להוביל את השיח הזה לשמור ולדאוג שהשיח הציבורי במדינת ישראל יהיה שיח ענייני.

עודד פורר: יכולה להיות לי מחלוקת עם הרבה מאוד מחברי הבית הזה, אבל המחלוקת הזו צריכה להיות מחלוקת לשם שמים ולא מחלוקת שכל כולה הופכת להיות גינויים וכינויים, קל וחומר כאשר מדברים בנושא של שימוש באלמנטים ובסמלים מיניים פוגעניים.

עודד פורר: יש כאן רשימת דוברים מאוד מאוד ארוכה ואני אתן לכולם לדבר.

עודד פורר: אני אנסה לראות שאני לא מפספס כאן אף אחד.

עודד פורר: ראשונת הדוברות, חברת הכנסת קטי שטרית.

קטי קטרין שטרית: אני באמת מודה לך אדוני היושב ראש הוועדה חבר הכנסת עודד פורר שנענית לפנייתי לקיים את הדיון החשוב הזה וכמובן אני מודה לחברותיי, השרות וחברות הכנסת מהליכוד שנרתמו להצטרף ללא היסוס ועשו זאת תוך מספר שניות.

קטי קטרין שטרית: כולן הצטרפו.

קטי קטרין שטרית: אני חושבת שהנושא הזה עליו אנחנו מדברים היום בדיון בוועדה לקידום מעמד האישה הוא נושא שלא אמור להיות שנוי במחלוקת פוליטית ולכן אני ממש מבקשת להודות לך על הקיום המהיר הזה, כאשר בפחות מ-24 שעות קבעת את הדיון וייאמר לזכותך שבאמת היית מאוד ענייני ואני חושבת שכל חבריי מצטרפים לדברים האלה.

קטי קטרין שטרית: ביזוי מיני של נשים הוא לא עניין של ימין ושמאל.

קטי קטרין שטרית: כולם צריכים לצאת נגדו.

קטי קטרין שטרית: אף חברת כנסת או רעיה של איש ציבור לא צריכה לספוג השפלות הנוגעות למיניות.

קטי קטרין שטרית: זאת לא ביקורת לגיטימית.

קטי קטרין שטרית: המפגינים בהפגנה שנערכה לפני שבועיים, נצפו והונפו אברי מין זכריים עליהם נכתב שמה של רעיית ראש הממשלה, חצו קו אדום.

קטי קטרין שטרית: באותה רוח כמובן גם נכתב ציוץ ברשת של גולש שהצהיר בפומבי שהוא מרגיש חובה לבצע מעשה מגונה בגברת נתניהו.

קטי קטרין שטרית: מבחינתי מדובר באלימות מינית בוטה שראויה לכל גינוי ואפילו נפתחה חקירה.

קטי קטרין שטרית: הציוץ אמנם נמחק אך נראה שהכותב שלו, בועז דרורי, לא ממש התנצל על הדברים.

קטי קטרין שטרית: אני רוצה שתראו על מה אני מדברת.

קטי קטרין שטרית: זה הציוץ הבוטה של אדון בועז דרורי.

קטי קטרין שטרית: לא הייתי רוצה לקרוא אותו בקול רם אבל הוא אומר מספיק.

קטי קטרין שטרית: אלה האביזרים שהונפו בהפגנה.

קטי קטרין שטרית: כאשר פניתי לכל חברות הכנסת במשכן להצטרף, צר לי מאוד שרק חברות הכנסת מהליכוד הצטרפו.

יוליה מלינובסקי: אני לא מהליכוד ואני לא מתכוונת להיות בליכוד.

קטי קטרין שטרית: המכתב שהפניתי ליושב ראש הוועדה.

יוליה מלינובסקי: אני פניתי ליושב ראש הוועדה עוד לפני כן.

קטי קטרין שטרית: מצוין.

קטי קטרין שטרית: כל הכבוד לך, יוליה.

עודד פורר: אני חייב לומר שהנושא הזה הוא נושא חוצה מפלגות.

עודד פורר: אגב, קיבלתי פניות לגבי השימוש באלמנטים מינים פוגעניים בשיח הציבורי מכל כך הרבה גורמים ואסור להתעלם מהנושא הזה.

קטי קטרין שטרית: מצוין.

קטי קטרין שטרית: אני מדברת על הפניה שלי.

קטי קטרין שטרית: זה הזכיר לי באותו זמן את האירוע שהיה בכנסת ה-21, אז הייתי חברת כנסת צעירה בימים.

קטי קטרין שטרית: הגנתי על מנכ"ל עמותת רגבים, על הזכות שלו לדבר, ביקשתי מיושב ראש הוועדה, גפני, שייתן לו לדבר ואז התפרץ עלי חבר הכנסת טיבי ואמר לי: תסתמי את הפה, יא זבאלה.

קטי קטרין שטרית: אף אחד, לא מהארגונים, לא מחברות הכנסת שהיו שם, מלבד חברות הכנסת ממפלגתי, הגנו עלי.

קטי קטרין שטרית: זה השיח הפוגעני שאני מדברת עליו.

קריאה: למיטב הבנתי זבאלה זה לא מיני.

קטי קטרין שטרית: זה שיח פוגעני.

קטי קטרין שטרית: מה שמפריע לי זה למה נושאות הדגל הפמיניסטי שתקו, גם פעילות שמאל שהוטרדו על ידי פלסטינים בהפגנות לא טופלו.

קטי קטרין שטרית: למה הן ממלאות פיהן מים כאשר תושבות דרום תל אביב מותקפות על ידי מסתננים?

קטי קטרין שטרית: למה הן מחרישות כשמשפילים את אשת ראש הממשלה?

קטי קטרין שטרית: למה יושבת ראש נעמ"ת, הגברת חגית פאר, נזכרת להתעורר מהתרדמה שלה רק כשהיא חשה צורך לתקוף ראיון של הגברת נתניהו בנושא?

קטי קטרין שטרית: למה שדולת הנשים שפונה אלי הרבה מאוד פעמים לא אומרת דבר וחצי דבר אלא כאשר הן מתעוררות, הן תמיד מצרפות את זה ואומרות שהן מגנות אבל מצד שני יש גם דברים אחרים שקשורים למשפחת נתניהו זה לא הזמן ולא המקום לדבר עליהם.

קטי קטרין שטרית: זכויות נשים לא יכולות רק לשרת נרטיב של שמאל.

קטי קטרין שטרית: הן חייבות להיות נחלת כלל הנשים וכולנו צריכות להיות מוגנות ללא קשר להשתייכות פוליטית.

קטי קטרין שטרית: חופש הביטוי לא מתיר לזהם את השיח הציבורי ולפגוע בזכות לשם טוב.

קטי קטרין שטרית: מותר למתוח ביקורת אבל אסור לרדת נמוך.

קטי קטרין שטרית: אני מדברת גם על השיח ברשתות החברתיות.

קטי קטרין שטרית: עודד, אני ביקשתי בוועדת הקורונה לשמור בהפגנות לשמור על מרחק, לשמור על בריאות של האנשים.

קטי קטרין שטרית: אני לא רוצה להגיד לך אילו ביטויים קיבלתי ורק בגלל שביקשתי את זה.

קטי קטרין שטרית: אף אחד אפילו לא קרא מה כתבתי, אף אחד לא שמע מה אמרתי, אבל רק בגלל שאמרתי שצריך לשמור על הבריאות בהפגנות, חטפתי ואפילו הוגדרתי במקצוע העתיק בעולם.

קטי קטרין שטרית: היו גם איומים על חיי ואיומים על חיי ילדיי.

קטי קטרין שטרית: אני חושבת שהשיח הזה הוא מאוד פוגעני ואסור שהוא יקרה.

קטי קטרין שטרית: כל חטאה של גברת נתניהו הוא שהיא אשתו של ראש הממשלה ועל זה היא צריכה לשלם?

קטי קטרין שטרית: בראיון היא דיברה מדם לבה ואני חושבת שצריך להפסיק את זה.

קטי קטרין שטרית: אנחנו חברה שחייבת בה כל אישה צריכה לדעת ששומרים על הזכות שלה גם להישאר אישה ואם לילדים ולא לפגוע בה כפי שפגעו בגברת נתניהו בהפגנה לפני שבועיים.

עודד פורר: תודה חברת הכנסת קטי שטרית.

עודד פורר: חברת הכנסת אסנת מארק ואחריה חברת הכנסת מרב מיכאלי.

עודד פורר: כולם ידברו.

עודד פורר: אני אתן לכל חברות הכנסת לדבר ואחר כך ידברו הגורמים מבחוץ.

עודד פורר: אשמח אם תישארו לשמוע גם אותם.

אוסנת הילה מארק: אדוני היושב ראש, תודה רבה על הדיון הזה.

אוסנת הילה מארק: הנושא הזה הוא נושא חשוב.

אוסנת הילה מארק: אנחנו רואים בשבועות האחרונים את השיח הדמוקרטי שהוא פורץ את הגבולות האלימים, המיניים, כנגד רעיית ראש הממשלה הגברת שרה נתניהו.

אוסנת הילה מארק: כשראיתי את המיצג הראשון המזעזע הזה של איבר מין זכרי שמונף בהפגנה, החלטתי לפנות כבר ב-4 באוגוסט ופניתי ליותר מ-23 ארגוני נשים אשר בדרך כלל הן מניפות את הדגל של הנשים שפוגעים בהן, של נשים שנפגעות מאלימות מינית ומאלימות מילולית.

אוסנת הילה מארק: לצערי אדוני היושב ראש לא קיבלתי מענה אלא מארגון אחד בלבד.

אוסנת הילה מארק: אף אחד מהארגונים לא מצא לנכון להרים את הכפפה ולומר, כן, יש כאן שיח דמוקרטי פוגעני, מיני, שמכוון כנגד רעיית ראש הממשלה הגברת שרה נתניהו.

אוסנת הילה מארק: אני שואלת שאלה.

אוסנת הילה מארק: אם היה מונף כנגד כל אחת מהיושבות כאן או מהיושבים כאן בלון איבר מין זכרי מחוץ לביתנו, האם אנחנו היינו מבקשות הגנה?

אוסנת הילה מארק: מה מבקשת בעצם הגברת נתניהו?

אוסנת הילה מארק: היא מבקשת כאן שיח נקי, שיח לא מיני.

אוסנת הילה מארק: האלימות המינית שמופגנת כלפי הגברת נתניהו בשבועות האחרונים היא עוברת כל גבול השיח הדמוקרטי.

אוסנת הילה מארק: אין בעיה לבצע ולהרים כאן מחאות עם מיצגים, איזה שאתם רוצים אבל מיצגים מיניים צריכים להיות מחוץ לגבולות השיח הדמוקרטי.

עודד פורר: חד משמעית.

אוסנת הילה מארק: דיברתי בשבועות האחרונים עם לא מעט אנשי תקשורת וכולם אמרו לי שאני צודקת, השיח הזה הוא לא לגיטימי אבל אף אחד בתקשורת ואף אחת בתקשורת, חברות הכנסת מהצד השני של האופוזיציה, ואני חושבת שהדיון הזה הוא חוצה מפלגות, לא הצליח לגנות את מה שאנחנו שומעים ורואים בתקשורת בשבועות האחרונים.

אוסנת הילה מארק: נקודה אחרונה אדוני.

אוסנת הילה מארק: אני מאוד אשמח לקבל התייחסות של משרד המשפטים ושל המשרד לביטחון פנים שיאמרו לנו מה נעשה עד היום עם כל התלונות שהגישה הגברת נתניהו והגישו נשים נוספות בנושא.

אוסנת הילה מארק: תודה.

עודד פורר: הם נמצאים כאן והם יתייחסו.

עודד פורר: מרב, את הבאה בתור.

מרב מיכאלי: אני מוותרת על זכות הדיבור שלי בפורום הזה.

עודד פורר: חבר הכנסת עמית הלוי ואחריו חברת הכנסת טלי פלוסקוב.

עמית הלוי: אדוני היושב ראש, תודה רבה.

עמית הלוי: אני רוצה לפתוח במשהו עקרוני שלדעתי חשוב לומר וחשוב לי לומר את זה גם לחברותיי וחבריי בכנסת.

עמית הלוי: אני ליברל ואני מחויב באופן מאוד עמוק לחופש.

עמית הלוי: בנושאים רבים, למעשה בכל הנושאים, תומך בכך שהמדינה תתערב באופן מינימלי ותאפשר לפרט לבטא את עצמו וליזום בכל התחומים.

עמית הלוי: גם לליברלים כמוני יש שני כללי אצבע, שני עקרונות בהם אנחנו מצדיקים את התערבות המדינה.

עמית הלוי: האחד, השמירה על המרחב הציבורי שלנו, על הזהות שלו, על הצורה שלו, על האופי שלו כפי שהרוב יקבע, והשני, שחירות הפרט לא תהיה על חשבון האחר ולא תפגע באחר.

עמית הלוי: מה שקורה בהפגנות הללו ברחביה מול ראש הממשלה, כמו שהציגו כאן חברותיי, חברת הכנסת שטרית וחברת הכנסת מארק, אלה בדיוק שני הדברים האלה.

עודד פורר: זה קורה בעוד מקומות ולא רק במקום הזה.

עמית הלוי: אנחנו בדיון הזה.

עודד פורר: אנחנו בדיון על שימוש פוגעני בסמלים מיניים בוויכוחים פוליטיים.

עמית הלוי: הדיון הוא לא על רחביה.

עודד פורר: אני מבין שבאתם לדבר על זה אבל אני אומר שיש עוד מקומות.

עמית הלוי: אני נחשפתי לזה בשבועות האחרונים.

עמית הלוי: ללא ספק הדיון הוא עקרוני ולכן אני פותח בדבר העקרוני.

עמית הלוי: אני חושב שאנחנו כנבחרי ציבור צריכים להקפיד בדיוק על שני הכללים האלה.

עמית הלוי: מה שקורה בהפגנות האלה, ויתכן שבמקומות רבים נוספים, זה דבר אחד, זה טינוף המרחב הציבורי.

עמית הלוי: הזוהמה.

עמית הלוי: אני לא יודע לאיזה מקומות אתה התכוונת אבל היו כאן הפגנות של מאות אלפים ואני בעצמי הייתי שם, חברת הכנסת זנדברג.

תמר זנדברג: זה שאתה משרבב אתה שם שלי, זה לא יקנה לך נקודות.

עמית הלוי: ראיתי שקודם גיחכת.

תמר זנדברג: גיחכתי על זה שגילית את השימוש בביזוי בשבועות האחרונים.

תמר זנדברג: זה אכן מגוחך.

עודד פורר: זה לא דו שיח.

עמית הלוי: אני רוצה לומר לתמר.

עודד פורר: לא.

עודד פורר: אל תאמר לתמר.

עודד פורר: אם אתה רוצה לומר לוועדה, תאמר.

עודד פורר: אם אתה רוצה לומר לתמר משהו, אתם יכולים לשבת בחוץ.

עמית הלוי: אני רוצה לומר לוועדה וגם זה עניין עקרוני.

עמית הלוי: היו כאן הפגנות של מאות אלפים בכיכר פאריס, בכיכר מלכי ישראל, בכפר מימון, הייתי שם.

עמית הלוי: נשאתי שלטים.

עמית הלוי: מה היה בשלטים?

עמית הלוי: ארץ ישראל, ירושלים, אל תתנו להם רובים.

עמית הלוי: ומי מטיף לנו את המוסר הזה?

עמית הלוי: לנו, האנשים שמדברים על תרבות, שקל להם להתקיף את לה-פמיליה, שמדברים על תרבות ועל נאורות.

עמית הלוי: זאת תרבות?

יוליה מלינובסקי: מעניין למה אתה לוקח את זה לצד הפוליטי.

יוליה מלינובסקי: זה לא פוליטי.

עמית הלוי: זה לא עניין פוליטי.

עמית הלוי: זה טינוף המרחב הציבורי.

עמית הלוי: זאת לא תרבות.

קריאה: יוליה, זה הכי פוליטי.

עודד פורר: אתם תדברו אחר כך.

עודד פורר: גברת מלמד, את תקבלי את רשות הדיבור המלאה.

אוסנת הילה מארק: מי זאת גברת מלמד?

עודד פורר: אורחת בוועדה.

עודד פורר: יש כאן אורחים שביקשו לדבר.

עודד פורר: אמרתי שכולם ידברו.

אוסנת הילה מארק: חשבתי שיש חברת כנסת חדשה שאנחנו לא מכירים אותה.

עודד פורר: היא גברת.

עודד פורר: מי שחברת כנסת, אני פונה אליה כחברת כנסת.

עודד פורר: מי שלא, היא גברת או אדון.

עמית הלוי: אני אומר שכנבחרי ציבור אנחנו צריכים להוקיע את זה ולכן ההגדרות כאן הן חשובות.

עמית הלוי: זאת לא תרבות.

עמית הלוי: תת תרבות.

עמית הלוי: זה אספסוף.

עמית הלוי: נכון שלאספסוף הזה יש גלזורה ולפעמים בהפגנות האלו יש איזה תת-אלוף ויש איזה רופא שמתראיין אבל איפה הם?

עמית הלוי: למחה הם לא מוקיעים את ההתנהגות האספסופית הזאת?

עמית הלוי: בהמשך לדברים שנאמרו אני אומר וחשוב לומר שלא הכרתי את הנתונים עד הסוף אבל אם ארגון נשים אחד מתוך שלל ארגוני הנשים הגיב, אני אומר לארגוני הנשים – אם יש כאן

עמית הלוי: מי שמייצג אותם כאן או ב-זום – זה יום הדין שלכם כיוון שאתן מצפות מאתנו, ובצדק, ואנחנו נילחם כתף אל כתף שישראל תהיה מקום בטוח, מקום נוח לאישה, מקום טוב לאישה ושהיא לא תבוזה במרחב הציבורי.

תמר זנדברג: מתי אי פעם עשיתם את זה?

עמית הלוי: אם אתם היום, וזה לא משנה כמה הגברת נתניהו תהיה במקלט לנשים מוכות ותעזור לנשים, זה לא יעזור, ברגע שהיא מבוזה ואתם שותקים – זה אות קלון שלכם.

עמית הלוי: אני מצפה, כמו שאמרו כאן חברותיי, לתגובה מאוד נחרצת שלנו כנבחרי ציבור נגד הזוהמה הזאת במרחב הציבורי ונגד פגיעה באדם אחר בשם חירות הפרט.

עמית הלוי: אני מבקש מהאנשים שהזמנת לכאן, אדוני היושב ראש, גם ממשרד המשפטים וגם מגורמי האכיפה, אם לנו כמחוקקים דרושה הבהרה שאלו גבולות ההתנהלות במרחב הציבורי, זה הזמן לעשות את זה.

עמית הלוי: תודה רבה.

עודד פורר: תודה חבר הכנסת הלוי.

עודד פורר: אגב, אני אשמח לראות אותך גם שותף לדיונים כאן.

תמר זנדברג: יש כאן הרבה דיונים חשובים ומעולם לא ראינו אותם בהם.

תמר זנדברג: אולי עכשיו תתחיל לבוא.

קטי קטרין שטרית: גם אותך לא ראינו בטיפולי פוריות.

קטי קטרין שטרית: תירגעי, תמר.

קטי קטרין שטרית: בטיפולי הפוריות את לא הסכמת לחתום על המכתב.

קטי קטרין שטרית: 70,000 נשים והיא לא הסכימה לחתום על המכתב.

תמר זנדברג: לא הבנתי.

תמר זנדברג: אני עובדת אצלך?

קטי קטרין שטרית: לא.

קטי קטרין שטרית: את לא עובדת אצלי אבל תפסיקי להעיר לאחרים.

קטי קטרין שטרית: את אומרת שאת באה בשם הנאורות.

תמר זנדברג: תפסיקי לצרוח.

קטי קטרין שטרית: טיפולי פוריות לנשים, היא לא הסכימה.

עודד פורר: אני מזכיר לכם שהדיון הוא על השיח הציבורי.

עמית הלוי: אני מאוד אשמח להשתתף בדיונים כאן

עמית הלוי: אבל אני מצר על כך שחברת הכנסת מרב מיכאלי שדווקא כאזרח אני רואה אותה כאישה עקבית ורצינית, עזבה את הדיון.

עודד פורר: היא אישה עקבית ורצינית.

עודד פורר: אולי היא תחזור.

עמית הלוי: בעיניי זה דבר חמור.

עודד פורר: חברת הכנסת פלוסקוב ואחריה חברת הכנסת יוליה מלינובסקי.

טלי פלוסקוב: אני מצטרפת לכל מה שנאמר על ידי חבריי לסיעה.

טלי פלוסקוב: אני רוצה לשתף אתכם בהודעה שאני שלחתי לגברת שרה נתניהו.

טלי פלוסקוב: "גברת שרה נתניהו היקרה, אני מבקשת לחזק אותך ולהביע תמיכה בצעד האמיץ שלך לצאת לתקשורת ולשתף את הציבור במה שעברת ועובר עליך.

טלי פלוסקוב: השנאה של המתנגדים הפוליטיים של לראש הממשלה שוברת שיאים ואני מצטערת שאת ומשפחתך משלמים את המחיר.

טלי פלוסקוב: אני מעריכה אותך ואת האומץ שלך לצאת לתקשורת, שגם היא ברובה עוינת ולא הוגנת, ולדבר על ההטרדות או ההשפלות והביזוי הנוראי שעברת.

טלי פלוסקוב: ברור לחלוטין שאם אישה אחרת הייתה עוברת את מה שעבר עליך, היא הייתה זוכה לאהדה, תמיכה, חיזוק וחיבוק מהתקשורת, מארגוני נשים ומובילות דעה שמשום מה נוהגות לשתוק כשמדובר בך ובמשפחתך.

טלי פלוסקוב: מה שעשית היום חשוב גם עבור נשים אחרות שעברו הטרדות, התקפות ואלימות מינית ואין לי ספק שזה יגרום להם לאזור אומץ ולא לשתוק.

טלי פלוסקוב: תהיי חזקה.

טלי פלוסקוב: מחבקת ומעריכה".

טלי פלוסקוב: מה שאמרתי עכשיו לשרה נתניהו, אני אומרת לכל הנשים שעוברות הטרדות מסוג זה.

טלי פלוסקוב: זה שזה היום פוליטי, אף אחד לא יכול להתווכח עם זה.

טלי פלוסקוב: זאת עובדה ולכן אני מצטרפת לאמירות של עמית הלוי, חברי היקר מהסיעה, שהציע להעביר בחקיקה את הנושא הזה.

טלי פלוסקוב: הציבור צריך לןדעת מה מותר ומה אסור.

טלי פלוסקוב: תודה.

עודד פורר: חברת הכנסת מלינובסקי שגם היא ביקשה את הדיון הזה במקביל לחברת הכנסת שטרית.

עודד פורר: את גם ביקשת להציג משהו.

עודד פורר: בבקשה.

יוליה מלינובסקי: תודה רבה אדוני היושב ראש.

יוליה מלינובסקי: אני מקווה מאוד שגם קולם של אנשים אחרים, ולא רק מהליכוד, יישמע כאן.

יוליה מלינובסקי: אני מבינה את חשיבות הדיון עבורכם אבל אני ברשות

יוליה מלינובסקי: כם רוצה לדבר על הסוגיה הזאת באופן כללי.

יוליה מלינובסקי: לפני הכול חשוב להדגיש עד כמה הדיון הזה חשוב ולגנות את כל ההתבטאויות המיניות כלפי אשת ראש הממשלה וגם כלפי כל אישה באשר היא אישה.

יוליה מלינובסקי: אני חושבת שאין לזה מקום במרחב הציבורי ובשיח פוליטי.

יוליה מלינובסקי: כשאנחנו מקיימים דיון כזה, אנחנו צריכים לדבר על התופעה בכללותה כי השיח המיני בחברה הישראלית קיים ובוער ויש הרבה חברות כנסת, שחקנים ואנשי תרבות שסופגות את זה.

יוליה מלינובסקי: אני חושבת שהדיון הזה הוא הרבה יותר רחב מהתבטאות כזו או אחרת כלפי גברת שרה נתניהו.

יוליה מלינובסקי: אני הכנתי לכם מצגת קצרה והיא כבר על המסך.

יוליה מלינובסקי: תראו מה אני כחברת כנסת מקבלת.

יוליה מלינובסקי: יוסי קינן קורא לי שרמוטה.

יוליה מלינובסקי: כל זה מהרשתות החברתיות.

קטי קטרין שטרית: למה את לא מוחקת את האנשים האלה?

קטי קטרין שטרית: אם את לא מוחקת, את מעודדת.

קטי קטרין שטרית: אני קיבלתי עשרות כאלה.

עודד פורר: דווקא אתן הייתן צריכות לאפשר לה לדבר.

עודד פורר: היא באה ומציגה משהו מאוד אישי שלה ואתן תוקפות אותה.

עודד פורר: אני לא מבין את זה.

יוליה מלינובסקי: אני מוציאה את זה עכשיו.

יוליה מלינובסקי: אני מודה שגם אימא שלי תראה את זה בפייסבוק, גם הבן שלי בן ה-13 יראה את זה באינסטגרם או ברשתות.

יוליה מלינובסקי: אני עושה את זה כדי להמחיש שזה קורה בכל המרחב הציבורי והפוליטי בלי שום קשר לימין ושמאל בבקשה, האדון הזה החליט שאני שרמוטה.

יוליה מלינובסקי: מישהו בשם דומרני מזמין אותי לסוף שבוע.

יוליה מלינובסקי: דניאל אוחנה קורא לי נערת ליווי ועוד אחד אומר שאני כלבה.

יוליה מלינובסקי: כאן אנחנו רואים יופי של תמונה.

יוליה מלינובסקי: זה מה שקיבלתי בתגובות בפייסבוק שלי.

יוליה מלינובסקי: דווקא מישהו רוסי – הזין ויוליה.

יוליה מלינובסקי: לכל היוליות מוקדש.

יוליה מלינובסקי: זה אפרופו שימוש בסמלים מיניים לגבי שרה נתניהו.

יוליה מלינובסקי: גדי פרץ כותב ליוליה הסתומה, המטומטמת, שפחה של ליברמן, לא הייתי שם אותך עובדת ניקיון.

יוליה מלינובסקי: האמת, היה לי שיח מעניין עם העוזרים שלי שהסבירו לי מה זאת שפחה.

יוליה מלינובסקי: עוד מישהו כותב: את שרלילה של ליברמן, גועל נפש שכמוך.

יוליה מלינובסקי: אבי נווה: תחזרי למקום ממנו באת, שם היה לך בטח תפקיד אחר.

יוליה מלינובסקי: תנשקו לנתניהו את התחת.

יוליה מלינובסקי: גור אריה: רוסיה, גויה כמוך, מותר לך לצאת, יאללה, צאי לנו מהארץ, שרלילה.

יוליה מלינובסקי: עכשיו בואו נראה מי האנשים האלה שכותבים את זה.

יוליה מלינובסקי: יוסי קינן, תומך נלהב של נתניהו.

יוליה מלינובסקי: דניאל אוחנה שקרא לי נערת ליווי משתף בעמוד הפייסבוק שלו את הקבוצות של נתניהו.

קריאה: אנחנו מקיימים דיון עקרוני.

יוליה מלינובסקי: ישראל מור החליט שאני שרלילה והוא בחור חרדי.

יוליה מלינובסקי: גדי פרץ שאומר שאני שפחה של ליברמן, תמונת פרופיל שלו, בבקשה.

יוליה מלינובסקי: אבי נוב, גם הוא מצביע בבחירות מח"ל, זה מהפייסבוק שלו.

יוליה מלינובסקי: אחרון וחביב הוא מהתומכים של סמוטריץ'.

יוליה מלינובסקי: זה רק אוסף קטן ומתון.

יוליה מלינובסקי: אם אני אחשוף בפניכם מה הם היו עושים לי בצורה מינית ובאיזו צורות, אני חושבת שהייתה כאן דממה.

יוליה מלינובסקי: לסיכום.

יוליה מלינובסקי: אני רוצה להודות לכם שביקשתם את הדיון החשוב הזה.

יוליה מלינובסקי: אני בעיקר רוצה להודות לאשת ראש הממשלה שרה נתניהו שבזכותה קיבלתי סוף סוף החלטה להעביר ליועץ המשפטי לממשלה את כל ההתקפות האלו שהיו עלי על רקע מיני פוגעני גזעני על מנת שיטפלו באותם בריוני רשת.

יוליה מלינובסקי: תודה רבה .

עודד פורר: תודה רבה.

עודד פורר: חברת הכנסת קרן ברק ואחריך חברת הכנסת תמר זנדברג.

קרן ברק: מה שיוליה הראתה כאן, זה מזעזע.

קרן ברק: זה רק מעיד על כך שהשיח המסית, הפוגעני, הדוחה קיים מכל הקצוות ואותו צריך להוקיע ואנחנו כאן כדי להוקיע את השיח הזה.

קרן ברק: אתה לא יכול להראות תזה אחת כדי לפתור את השנייה.

קרן ברק: כולם לא יכולים לנהוג בצורה הזאת.

עודד פורר: זו המסקנה המתבקשת.

קרן ברק: כן.

קרן ברק: אנחנו חברות כנסת, אנחנו מתהדרות בזה שאנחנו בסוף רוצות להראות דומה לבנות צעירות, לנערות, לעלות ולגדול ולראות שהן יכולות לעשות הכול, שהשמיים הם הגבול ושהן יכולות לנפץ את כל תקרות הזכוכית.

קרן ברק: יחד עם זה, לשיח הזה שבסוף הוא מיני – מיני נשי – אנחנו חייבים לתת תשומת לב אחרת בהקשר של המיניות הנשית.

קרן ברק: כשאתה מנהל שיח כזה, אתה צריך לעצור אותו אחרת לחלוטין מאשר כל שיח פוגעני אחר.

קרן ברק: אני כן אחזיר את זה למה שקורה בהפגנות הפוליטיות.

קרן ברק: בהתחלה, כשהייתה ההפגנה הראשונה, היא באמת הייתה הפגנת עם, הפגנת העצמאים הייתה בכיכר רבין, אבל מאותו רגע היא הפסיקה להיות כזאת ואלה הפגנות של אנשים מעטים מאוד עם אג'נדה פוליטית ברורה מאוד שכל תכליתם היא להחליף את השלטון, ודרך אגב, זאת זכותם.

קרן ברק: זכותם להחליט שהם לא אוהבים את השלטון הזה אבל צריך לקרוא לילד בשמו ולספור אותם במספרים ולראות איזה מיעוט זה.

עודד פורר: זה לא הנושא, כמה יש בהפגנה כזאת או אחרת.

קרן ברק: אני אומר לך למה ההפגנה הספציפית הזאת.

עודד פורר: לא.

עודד פורר: חברת הכנסת קרן ברק, לא.

קרן ברק: תן לי לסיים משפט.

עודד פורר: מותר לקיים הפגנות פוליטיות.

קרן ברק: נכון.

קרן ברק: חופש ביטוי לא מכיר את השיח הפוגעני.

עודד פורר: לא משנה אם יש שם 10, 10,000 או 100,000.

עודד פורר: אסור בכל הפגנה שהיא, מימין ומשמאל, בכל שיח שמתנהל בפייסבוק בכל מערכת בחירות שמנהלים, את השיח הזה שאנחנו רואים אותו ולא רק בהפגנות אלא גם ברשתות החברתיות וראינו כאן דוגמאות.

עודד פורר: אין חברי כנסת שלא סופגים את זה, אם זה מפה ואם זה משם.

קטי קטרין שטרית: אני פניתי לקצין הכנסת שפנה למשטרה ולא מצאו.

קטי קטרין שטרית: מה שיוליה הביאה, זה עוד עדין לעומת מה שאני קיבלתי.

קטי קטרין שטרית: אני קיבלתי דברים מזעזעים והמשטרה לא מצאה לנכון להיכנס לזה.

קטי קטרין שטרית: היא כנראה עסוקה במקומות אחרים.

קרן ברק: תן לי להמשיך בדברים שרציתי לומר.

קרן ברק: אני כן אחזור להפגנות האלה ספציפית ולמיצגים האלה ואני שמחה שחברותיי יכלו לבטא כי אני לא מסוגלת להוציא מהפה שלי את מה שאנחנו רואים שם.

קרן ברק: אני אפילו לא מצליחה להגיד את זה.

קרן ברק: מן הידוע הוא – ועכשיו אני אגדיל את זה לעולמות אחרים – שבהיסטוריה כאשר אתה מנסה לכבוש עם, אתה גם פוגע בנשים וגם אונס אותן.

קרן ברק: כך זה.

קרן ברק: התחושה הזאת שאנחנו באים וצובאים על המבצר של השליט וגם לאנוס את נשותיו.

קרן ברק: כך זה בכל כיבוש.

קרן ברק: אלוהים שישמור אם זה היה קורה כאן בבית המשפט העליון.

קרן ברק: אם גם אותו המון היה צר ואומר שאנחנו נכבוש את בית המשפט וגם נאנוס את אחת מהשופטות או את נשיאת בית המשפט העליון.

קרן ברק: אם זה היה קורה, זה בערך אותו דבר.

קרן ברק: זה שצובאים על המבצר והשימוש באינוס הנשים שיושבות בו, זה הדבר המטריד.

קרן ברק: אם זה היה קורה, אלוהים שישמור מה היה קורה כאן.

קרן ברק: ראינו מה קרה לבן אדם שזרק נעל על שופטת – שלוש שנים בכלא.

קרן ברק: לכן האירוע הזה הוא אחד מהדברים האלימים ביותר ואי אפשר לזלזל בו ואי אפשר להגיד לבן אדם מה הוא מרגיש כשזה קורה לו.

קרן ברק: אני יושבת כמי שבאה עם תווית פמיניסטית ובקטע הפמיניסטי אין ימין ושמאל ואני כל היום שומעת נשים פגועות שמגיעות ללשכה.

קרן ברק: אני יכולה לזלזל במי שיושבת מולי בחוויה שהיא עוברת?

קרן ברק: היא יושבת מולי והיא מספרת מה היא חווה ואיך היא כואבת.

קרן ברק: אני לא יכולה להגיד שאלה שטויות.

אוסנת הילה מארק: קרן, את טועה.

עודד פורר: תודה רבה על הסיוע.

אוסנת הילה מארק: הוא קורא לאונס.

עודד פורר: חברת הכנסת מארק, אני קורא אותך לסדר פעם ראשונה.

עודד פורר: תודה.

עודד פורר: אני לא צריך עזרה בניהול הדיון.

עודד פורר: ניהול הדיון יתנהל כך שמי שמקבל רשות דיבור, הוא ידבר.

קרן ברק: כל אחת, בסוף זו החוויה האישית שלה, מה היא חווה ואיך היא מרגישה פגועה וכמה הנפש שלה נפצעה.

קרן ברק: אצל כל אחת אלימות מינית נחשבת אחרת ולכן אנחנו לא יכולות לזלזל בזה.

קרן ברק: לכן אני לא מבינה היכן כל הארגונים שאני בקשר הדוק אתם, פשוט להתייחס לכל אישה ללא קשר פוליטי ובלי קשר משפחתי אלא לראות את החוויה שהיא עוברת ומה שעושים לה.

עודד פורר: תודה.

עודד פורר: חברת הכנסת תמר זנדברג.

תמר זנדברג: תודה רבה אדוני היושב ראש.

תמר זנדברג: לפני כמה דקות שמענו כאן את חברת הכנסת יוליה מלינובסקי ואני חייבת לומר שהיא דיברה כאן כנפגעת.

תמר זנדברג: סליחה שאני אומרת – חבל שהיא הלכה – ואני מקווה שזה בסדר מבחינתה שאני אומרת את זה, אבל אני ראיתי את סערת הנפש ואת המים שהיא שתתה אחר כך.

תמר זנדברג: הוועדה הזו ראתה הרבה נפגעות, מנהלת הוועדה, הצוות והנשים מארגוני הנשים ששואלים היכן הם ואלה נשים שעוזרות יום יום ומלוות נשים שנפגעות.

תמר זנדברג: חלקן באו לדבר כאן בוועדה.

תמר זנדברג: חברת הכנסת מלינובסקי כאן ממש עם מאפיינים של נפגעת.

תמר זנדברג: אני תכף אוסיף עוד כמה דוגמאות אבל קודם כל אני חייבת לומר את זה.

תמר זנדברג: התגובה הראשונית שהיא קיבלה כאן מהצד הזה, היכן שאני יושבת, הייתה מבזה לנפגעת ואתם צריכים להתבייש.

קטי קטרין שטרית: על מה אנחנו צריכים להתבייש?

תמר זנדברג: אני אסביר.

קטי קטרין שטרית: על מה את מדברת?

קטי קטרין שטרית: אנחנו מזדהים עם כל מילה שלה.

קטי קטרין שטרית: מה זה הדבר הזה?

אוסנת הילה מארק: על מה את מדברת בכלל?

אוסנת הילה מארק: מאיפה את מביעה את השטות הזאת?

תמר זנדברג: ברגע שהשקופית עלתה והראתה את הפרופילים, ומה לעשות, ברובם היה נתניהו – אני לא ידעתי מה היא הולכת לעשות, אני צפיתי בזה כמוכם – זאת הייתה חוויה של נפגעת שבאופן אוטומטי הלך הרוח, הרחש בחש שהיה כאן בוועדה, היה של רגע, מה קורה כאן, מאיפה היא הביאה את זה.

אוסנת הילה מארק: את מעוותת את התמונה.

קטי קטרין שטרית: חבל שלא הבאתי את השקופיות שלי.

קטי קטרין שטרית: זה רק ארגוני השמאל האנרכיסטים, הקיצוניים.

קטי קטרין שטרית: לא רציתי לבזות אותם.

קריאה: אל תתערבי.

קריאה: מה את מתערבת?

אריאנה מלמד: אני אתערב.

אריאנה מלמד: אני מרגישה מבוזה כאן ממך.

קריאה: מי הביא אותה, עם כל הכבוד?

עודד פורר: חברות הכנסת, הדיון הזה לא יתנהל בצורה כזאת.

עודד פורר: ממש אין לי כוונה להתחיל להוציא מכאן אבל כל אחד ידבר בתורו, גם אם הוא אומר דברים שהשני לא כל כך אוהב לשמוע.

עודד פורר: ליושב ראש הוועדה יש פרורוגטיבה אחת והיא להתערב בדברים.

קטי קטרין שטרית: חברת הכנסת תמר זנדברג לא הייתה כשאני דיברתי והבאתי את הדוגמאות שלי.

עודד פורר: את צועקת ואוסנת מתפרצת פעם אחר פעם.

עודד פורר: אני לא רוצה להוציא, אני לא חושב שזה ראוי ואני לא חושב שזה נכון.

עודד פורר: אני חושב שכל אחד צריך לתת כאן את זווית הראייה שלו.

תמר זנדברג: אני באמת הזדעזעתי לשמוע את הדברים של חברת הכנסת מלינובסקי כי ראיתי שתמיד לכל אחת מאתנו – ובאמת, ימין ושמאל וכל אחת עם המאפיינים שלה – נוספים המאפיינים, במקרה של יוליה, הגזעניים.

תמר זנדברג: אני רוצה להוסיף כמה דוגמאות לדיון כדי שתדעו שכל אחת מאתנו, יש לה גם את הקובייה שלה.

תמר זנדברג: רמי בוהרון: יה חתיכת זבל מהלך, כמה סירחון נודף ממך, כמה גועל יכול להיות בגוף של אישה מכוערת כמוך.

תמר זנדברג: יוסי בר: אימא שלך תמות וגם הילדים שלך ימותו.

תמר זנדברג: זבל, מסריחה, איכסה, את כולם נסלק לעזה, יה שרמוטה.

תמר זנדברג: שלמה אמסלם: מאחל לך את כל המחלות שבעולם ובסוף דום לב, יה שרמוטה, זונה של ערבים.

תמר זנדברג: אילן סעדון: שמאלנית מסריחה, איכסה עליך, אישה ממומרת מגעילה, איך את חיה עם הילדים שלך שרואים אימא מגעילה ורעה.

תמר זנדברג: כשאני אראה אותך ברחוב, אני מבטיח לך שתקבלי ממני תנצב"ה.

תמר זנדברג: יוסי מועלם: מכשפה יימח שמך, חולה של ערבים, יה כלבה עלובה.

תמר זנדברג: אבי בניה: זונה.

תמר זנדברג: איתן רפאלוב: סמרטוט רצפה.

תמר זנדברג: מנדי בטש: מאחל לך שהמשפחה שלך תיפגע ממחבלים.

תמר זנדברג: קובי מדלסי: יה זונה מסריחה, שרמוטה של ערבים.

תמר זנדברג: זה רק מהשבוע.

תמר זנדברג: בעקבות פרשיות נתניהו קרו כל מיני דברים חדשים.

תמר זנדברג: לדוגמה, כשהיה תרגיל חקירה נגד ניר חפץ, פתאום המון אנשים גילו את תנאי המעצר של עצורים, גילו את הפשפשים בתאים.

תמר זנדברג: האמת, כשזה קרה, אני שמחתי כי אני חשבתי שאולי עכשיו העצירים שלא קשורים למשפט נתניהו, שגם הם שוכבים על מזרנים מעופשים ומלאים פשפשים, אולי יזכו גם הם סוף סוף לצדק כי אנחנו מעלים את תנאי העצירים בבתי המעצר, בבג"צים של האגודה לזכויות האזרח, בוועדת הפנים.

אוסנת הילה מארק: את שמחה שהטרידו את שרה נתניהו?

תמר זנדברג: תני לי לסיים את דבריי.

תמר זנדברג: אז התאכזבתי.

תמר זנדברג: גיליתי שזה לא קרה כי פרשיית ניר חפץ עברה והעצורים עדיין עם הפשפשים בתאים.

תמר זנדברג: אני לתומי חשבתי שהנושא יסייע להעלות את המודעות לכלל העצורים.

תמר זנדברג: כאן אני כבר לא מצפה לשום דבר כי אני רואה שיש כאן שורה שלמה שאי אפשר לשבור אותה.

תמר זנדברג: היכן ארגוני הנשים שכבר שנים ארוכות מעלים את הנושא של ביזוי מיני שהוא מכוער, שהוא מגונה, וכולנו מיוליה, ממני ומרב מיכאלי וכולם גינו ומגנות, והנה, אני חוזרת ואומרת שהשימוש בסמלים מיניים ובביזוי מיני הוא דוחה ואין לו מקום.

תמר זנדברג: יתכן שבחלקו הוא עולה בגלל החוק למניעת הטרדה מינית ואולי נשמע את היועצת המשפטית.

עמית הלוי: למה עכשיו הם שתקו?

תמר זנדברג: אף אחד לא שתק.

אוסנת הילה מארק: למה הם לא הגיבו?

תמר זנדברג: היחידים שהתעוררו עכשיו, היחידים שעושים זה שימוש ציני ופוליטי זה אתם.

אוסנת הילה מארק: שטויות.

תמר זנדברג: תני לי לסיים את דבריי.

תמר זנדברג: לכן, אני מכירה גם על גופי שלי, אבל גם מלווה נפגעות, ברחבי הרשת ובאופן פיזי, במקלטים לנשים מוכות שהפניות אליהם עלו בעשרות אחוזים במשבר הקורונה, התוכנית הממשלתית למניעת אלימות נגד נשים שמטופלת כאן בוועדה על ידך אדוני היושב ראש ועל ידי כולנו וחסר לה תקציב ממשלתי.

תמר זנדברג: את הדברים האלה אנחנו חיים יום יום.

קטי קטרין שטרית: את מר ..., את גינית את זה?

קטי קטרין שטרית: זה היה בכנסת.

קטי קטרין שטרית: את ישבת כאן.

אוסנת הילה מארק: הוא חבר שלה.

אוסנת הילה מארק: נראה לך שהיא תגנה את זה?

תמר זנדברג: אנחנו לא מתעוררים ולא מתעוררות כאשר במקרה המותקפת היא אשת ימין.

תמר זנדברג: אנחנו בנוסף לזה גם לא עושים זילות ושימוש ציני כאשר זה לא מתאים אלא אנחנו לצדן של הנפגעות, כל הנפגעות, כל השנה.

תמר זנדברג: אני חושבת שאם – כמו שאמר חבר הכנסת הלוי – גיליתם עכשיו את הנושא ואתם מתכוונים להצטרף אלינו במאבק, תבורכו.

קטי קטרין שטרית: אנחנו נצטרף אליכם במאבק כשהוא יהיה מאוזן.

קטי קטרין שטרית: אם הוא יהיה מאוזן ולא רק כנגד צד אחד.

עמית הלוי: לא צריך להצטרף לאף אחד.

עמית הלוי: אנחנו במאבק הזה.

קטי קטרין שטרית: יש לי הערה.

קטי קטרין שטרית: אני חשבתי שלשיח הזה לא צריך להביא את הדברים האישיים של כל אחת ולנצל את המקום.

עודד פורר: זכותה של כל חברת כנסת.

קטי קטרין שטרית: בסדר גמור.

קטי קטרין שטרית: אני לא מתנגדת.

קטי קטרין שטרית: אני מצטרפת.

יוליה מלינובסקי: תגני את אותם אנשים שמרצים את ביבי והליכוד שאמרו לי שאני שפחה של ליברמן וזונה.

קטי קטרין שטרית: אני רוצה להקריא לך מה כתבו לי.

יוליה מלינובסקי: אני רוצה לשמוע את הגינוי עכשיו.

יוליה מלינובסקי: תגני אותם.

קטי קטרין שטרית: ברור.

קטי קטרין שטרית: בוודאי שאני מגנה אותם.

קטי קטרין שטרית: בושה וחרפה.

קטי קטרין שטרית: אני מגנה אותם.

קטי קטרין שטרית: בושה וחרפה.

עודד פורר: חברת הכנסת שטרית, אי אפשר להמשיך את הדיון הזה בצורה הזאת.

עודד פורר: אתן עושות בדיוק את מה שאנחנו רוצים למנוע.

עודד פורר: הרי זה לא משנה אם היא מהליכוד או מישראל ביתנו או ממרצ ואפילו מהרשימה המשותפת.

קטי קטרין שטרית: נכון.

קטי קטרין שטרית: ברור.

עודד פורר: זה בכלל לא משנה.

עודד פורר: זה לא משנה מאיזו מפלגה זה מגיע ומאיזה צד פוליטי זה מגיע.

עודד פורר: השיח הפוליטי הזה מידרדר לתהומות פעם אחר פעם.

קטי קטרין שטרית: נכון.

עודד פורר: במקום לצעוק אחת על השנייה, מי חטפה יותר ומי חטפה פחות, לצערי כולם חוטפים וצריך לגנות את זה מימין ומשמאל, בין אם זה קורה לשרה נתניהו, בין אם זה קורה ליוליה מלינובסקי או לקטי שטרית או לאריאנה מלמד.

עודד פורר: הדבר הזה הוא פסול מיסודו.

אוסנת הילה מארק: לספר לי מה עושה לי אריאנה מלמד?

אוסנת הילה מארק: היא מגנה אותנו.

עודד פורר: חברת הכנסת מארק, הוספת לעניין.

עודד פורר: תודה רבה.

קרן ברק: גינינו את זה.

קרן ברק: יוליה ביקשה שנגנה את זה ואנחנו מגנות את זה.

קרן ברק: ודאי שמגנות את זה.

קטי קטרין שטרית: יוליה, חד משמעית צריך לשמור על הכבוד שלך.

קטי קטרין שטרית: חד משמעית.

קטי קטרין שטרית: על הכבוד שלך ועל כבוד כל חברות הכנסת, בלי יוצא מן הכלל.

עודד פורר: תודה רבה.

עודד פורר: אריאנה מלמד, בבקשה.

אריאנה מלמד: אני רוצה לפתוח ולומר שאני גיניתי במילים מאוד מאוד חריפות את מה שעשו לגברת שרה נתניהו, גם בפייסבוק וגם בטוויטר.

אריאנה מלמד: בבקשה לא לשייך לי צביעות אוטומטית של אף ארגון.

אוסנת הילה מארק: גם כך את צבועה ואת מתלהמת ואת כל הזמן תוקפת אותנו.

עודד פורר: חברת הכנסת מארק, את בקריאה שנייה.

עודד פורר: בפעם הבאה שתתפרצי, את יוצאת.

אוסנת הילה מארק: ראית פעם מה היא כתבה לי ברשת?

אריאנה מלמד: אני אגיד מה אני כתבתי.

אוסנת הילה מארק: כן, תגידי מה כתבת לי ברשת.

אריאנה מלמד: אני לא מתביישת בזה.

אוסנת הילה מארק: חוצפנית.

אריאנה מלמד: אני לא מתביישת זה.

אריאנה מלמד: הוגשה נגדי ביום חמישי תביעה על ידי יועציה המשפטיים של הגברת הזאת.

אוסנת הילה מארק: נכון, של הגברת הזאת חברת הכנסת אוסנת מארק.

קטי קטרין שטרית: מה זה הגברת הזאת?

עודד פורר: תודה על העזרה חברת הכנסת קטי שטרית, את ממש מסייעת לי בניהול הדיון.

עודד פורר: ממש.

עודד פורר: תודה רבה.

עודד פורר: אריאנה, תקשיבי, בבניין הזה יש כללים.

אריאנה מלמד: כן.

אריאנה מלמד: כבוד חברת הכנסת.

עודד פורר: מי שכרגע אחראי לאכוף את הכללים בחדר הזה, זה אני.

עודד פורר: אני אעמוד על אכיפת הכללים מכל הצדדים, בין אם זה מצד חברי וחברות הכנסת ובין אם זה מצד האורחים.

עודד פורר: בבניין הזה יש חברות כנסת ויש חברי כנסת.

עודד פורר: אגב יש להם גם זכויות בוועדה שאין אותן לאורחים.

עודד פורר: הן יכולות להתפרץ ואני צריך גם לקרוא אותן לסדר לפני שאני מוציא אותן.

עודד פורר: את האורחים אני לא צריך לקרוא לסדר אלא אני יכול להוציא בלי זה.

עודד פורר: אני מבקש שתאמרי את דבריך.

עודד פורר: אני אעמוד על כך שיאפשרו לך לומר את דבריך ולהשלים אותם.

עודד פורר: אני אומר לך חברת הכנסת מארק שאת כבר בקריאה שנייה שבפעם הבאה שאת תתפרצי, את תצאי החוצה.

אוסנת הילה מארק: אני מבקשת שהיושב ראש יגן גם על הזכויות שלי.

עודד פורר: את תקבלי אחר כך את זכות הדיבור שלך אבל אני לא אאפשר דיון שבו את תתפרצי והיא תתפרץ בחזרה.

עודד פורר: בפעם הבאה שתתפרצי, ואת כבר בקריאה שנייה, אני פשוט אוציא אותך החוצה וחבל.

עודד פורר: את תקבלי את זכות התגובה.

עודד פורר: עניינכם האישיים ככל שיש כאלה, תלבנו אותם במקומות אחרים.

אריאנה מלמד: פתחתי ואמרתי שאני גיניתי את מה שנעשה כלפי שרה נתניהו.

אריאנה מלמד: גיניתי את זה במילים החריפות ביותר שאני יכולה, גם בפייסבוק וגם בטוויטר.

אריאנה מלמד: אני רוצה לחלק את הדברים לשני חלקים כי יש כאן גם חלק משפטי ובאדיבותו, עורך דין תומר אסף הסכים לעזור לי בזה ואני אבקש שתשמעו גם אותו וזה יהיה קצר.

אריאנה מלמד: "אריאנה מלמד, שרמוטה של ערבים מרמאללה כי יהודים מזמן כבר לא נוגעים בבהמה וערבים כידוע מזיינים רק פרות" – טוויטר.

אריאנה מלמד: "מי ייגע בך יה דברה שמאלנית מסריחה, כוס רקוב" – מעריב.

אריאנה מלמד: "כנראה שהיא הזונה כאן בפיד, אני מהמר שילוב של תמר זנדברג עם אריאנה מלמד, כלאיים של זונה שחצנית" – טוויטר.

אריאנה מלמד: "חתיכת בת זונה מזויינת, תסתמי את הפה, שרמוטה מזדיינת, מה את יוצאת על ביבי, שתמותי" – פייסבוק.

אוסנת הילה מארק: מה זה הדבר הזה?

אריאנה מלמד: "הלוואי שיאנסו אותך עשרה סודנים.

אריאנה מלמד: את יודעת מה?

אריאנה מלמד: הלוואי שעשרה סודנים יאנסו את הילדה שלך, יקשרו אותך לכיסא שתסתכלי ואחרי כן יאנסו אותך וישפריצו את הזרע על הפנים שלך" – ווינט.

אריאנה מלמד: "אריאנה מלמד משלמת לסומלים ואפריקאים שיזיינו אותה" – טוויטר.

אריאנה מלמד: השיח הזה הוא לא רק שיח של רשתות חברתיות.

אריאנה מלמד: השיח הזה נמצא בכמה וכמה כלי תקשורת מרכזיים תחת מה שקרוי טוקבקים.

אריאנה מלמד: משום מה אני היחידה מבין העיתונאיות ומבין הנשים האופוזיציוניות שבוזו כך שנמצאת כאן.

עודד פורר: לא.

עודד פורר: אני חייב לומר שנמצאות עוד והן ב-זום וגם יציגו מצגת.

אריאנה מלמד: אם הן ב-זום, אחיותיי.

עודד פורר: ענת סרגוסטי.

אריאנה מלמד: ענת סרגוסטי מייצגת עיתונאיות.

אריאנה מלמד: אני מדברת על נפגעות.

אריאנה מלמד: אני לא אקרא לעצמי נפגעת משום שהיחס שלי לכל זה הוא יחס של מלחמה ולא יחס של קורבן.

אוסנת הילה מארק: עיתונאית קוראת לחברת כנסת כלבלבה.

אריאנה מלמד: כן.

אריאנה מלמד: קראתי לך כלבלבה.

עודד פורר: לא.

עודד פורר: חברת הכנסת מארק, נא לצאת.

אריאנה מלמד: היא תקפה אותי.

אריאנה מלמד: היא תבעה אותי.

אריאנה מלמד: בסדר.

אריאנה מלמד: ניפגש בבית המשפט.

עודד פורר: תודה.

עודד פורר: חברת הכנסת מארק, נא לצאת.

עודד פורר: הזהרתי אותך באורך רוח ואמרתי לך שבפעם הבאה שתתפרצי את יוצאת.

אוסנת הילה מארק: אתה לא נותן לי להגיב כשהיא קוראת לי כלבלבה?

אוסנת הילה מארק: עיתונאית.

אוסנת הילה מארק: היא קוראת לעצמה עיתונאית ולי היא קוראת כלבלבה?

אוסנת הילה מארק: לזה אתה נותן במה?

עודד פורר: אני לא נותן לא לזה ולא לזה.

עודד פורר: פעמיים ביקשתי ממך לא להתפרץ ואמרתי לך שאתן לך לדבר.

אוסנת הילה מארק: זה שקוראים לחברת כנסת כלבלבה.

יוליה מלינובסקי: אוסנת, אני שרלילה.

יוליה מלינובסקי: זה בסדר.

אוסנת הילה מארק: "תכירו את חברת הכנסת אוסנת מארק, כלבלבה של הנאשם, נציגתו בוועדה למינוי שופטים".

עודד פורר: חברת הכנסת מארק, במקום שתאמרי את הדברים, את רוצה לשבת בבקשה?

אוסנת הילה מארק: לזה אתה נותן במה?

עודד פורר: את רוצה לשבת רגע?

קריאה: שבי ותדברי אחר כך.

עודד פורר: אני מוכן לתת לך לומר את כל דבריך ככל שהם יהיו קשים אבל את תאמרי אותם בזמנך.

עודד פורר: זה לא יכול להתנהל כך.

עודד פורר: אני אומר לך שוב שאני מוכן לתת הזדמנות נוספת.

עודד פורר: אני כבר בפעם הקודמת אמרתי לך את זה בנועם ובנחת ליד חברותייך, ליד חבריי וליד הנוכחים כאן, כמו שאמרתי גם לאריאנה, שגם אותה אני אוציא אם היא תתפרץ לדבריך.

אוסנת הילה מארק: עם כל הכבוד, המעמד שלנו כחברי כנסת הוא לא כמעמד של אריאנה בתוך הוועדה.

עודד פורר: המעמד של כל האנשים כאן הוא שהם צריכים לדבר אחד לשני כבני אדם.

עודד פורר: ככל שיש לך מה לומר לה, את תאמרי לה מיד אחרי שהיא תסיים את דבריה.

עמית הלוי: אדוני היושב ראש, אם הגברת מלמד התבטאה בצורה הזאת כלפי חברת הכנסת מארק, העמדה המוסרית ממנה היא מטיפה כאן.

עודד פורר: היא לא אמרה את זה כאן.

אריאנה מלמד: לא הטפתי ולא אמרתי שום דבר עד כה, אני רק ציטטתי דברים.

אריאנה מלמד: אני עשיתי מעשה, בניגוד להרבה מאוד נשים עם דעות אופוזיציוניות שמושתקות באופן הזה, ולא משנה עכשיו איזו אופוזיציה זאת.

אריאנה מלמד: נשים רבות מושתקות, נשים רבות בוחרות לסבול או להתעלם אבל אני בחרתי להתלונן במשטרה.

אריאנה מלמד: כשהתלוננתי במשטרה על אדם ששמו הרצל גולן שמאות ציוצי שנאה שלו מביעים מצד אחד תמיכה גורפת במשפחת נתניהו ומצד שני לי הוא קורא "שרמוטה מסריחה, פרצוף קיא, כתבת סוג ז', זונה מתל ברוך, שמנה, מסריחה, מעזה לדבר נגד ביבי".

אריאנה מלמד: כך זה הולך על פני מאות ציוצים.

אריאנה מלמד: הוא גם איים עלי פיזית.

אריאנה מלמד: התלוננתי במשטרה.

אריאנה מלמד: קיבל צו הרחקה ממני, הפר את צו ההרחקה וממשיך נגד אחינועם ניני, זהבה גלאון, מרב מיכאלי, רינה מצליח, דנה וייס, מוטי גילת, אהוד ברק, בוגי יעלון, יאיר לפיד, אורנה בנאי.

עודד פורר: תתכנסי לסיכום דבריך.

אריאנה מלמד: אלימות מינית בשיח פוליטי הייתה קיימת מאז ומתמיד והיא ענף צדדי של אלימות מינית כלפי נשים ולהט"בים וכלפי ציבורים יותר מוחלשים.

אריאנה מלמד: במיוחד זה בולט כאשר אותם ציבורים משמיעים קולות.

אריאנה מלמד: באלימות שגוברת ברגע הזה, אנחנו צריכים להבין משהו.

אריאנה מלמד: יש אווירה של משיסה, של שיסוי ציבורי זה בזה, שמתקיימת לדעתי – כמי שבודקת את זה, כעיתונאית – מאז 1997.

אריאנה מלמד: מאז השמאל שכח מה זה להיות יהודים, מאז שציבורים שלמים סומנו כאויבים של איזו דרך נכונה.

עודד פורר: זה לא היה לפני 1977?

קריאה: זה שיח שקיים בכל העולם.

קריאה: השיח בעולם השתנה ולא רק בישראל.

אריאנה מלמד: בצד זה קרו עוד שני דברים.

אריאנה מלמד: קרתה הכנסה שיטתית של אלמנטים מיניים לתוך השיח הפוליטי.

אריאנה מלמד: זה התחיל בטפילת רומן של שמעון פרס וקולט אביטל, זה המשיך עם עוד כמה דברים שהגברת שרה נתניהו עשתה וזה ממשיך היום עם ציוצים של יאיר נתניהו שמרשה לעצמו ביזוי מיני של נשים, סדרתי, פעם אחר פעם.

אוסנת הילה מארק: זה שייך?

אריאנה מלמד: אנחנו יודעם ומכירים את המקרים ואין שום הבדל בין דנה.

אריאנה מלמד: .. לדנה וייס.

אריאנה מלמד: בשני המקרים מדובר בביזוי מיני.

אריאנה מלמד: אני יכולה לקום ולצעוק את הצעקה הזאת.

אריאנה מלמד: נשים אחרות מוחלשות יותר ממני לא יכולות וזו אשמת

אריאנה מלמד: כם שהן לא יכולות.

אריאנה מלמד: כשאתם ממסגרים את השיח על חופש הביטוי, השפלות, ביזוי, אתם מפספסים נקודה מאוד מאוד חשובה.

אריאנה מלמד: אנחנו עוסקים כאן בעבירות פליליות.

אריאנה מלמד: אנחנו עוסקים במה שהחוק למניעת הטרדה מינית מגדיר כעבירה פלילית.

אריאנה מלמד: העובדה שרוב הציבור איננו יודע על כך, זה חוק שאתם חוקקתם, והעובדה שרוב הציבור איננו יודע על כך - זו אשמתכם.

אריאנה מלמד: קחו, תעשו קמפיין, תחנכו את הציבור.

עודד פורר: תודה.

עודד פורר: חברת הכנסת אוסנת מארק ואחריה חברת הכנסת קטי שטרית.

עודד פורר: לאחר מכן אני רוצה לשמוע את משרד המשפטים.

אוסנת הילה מארק: אדוני היושב ראש, אני מרגישה עכשיו איזה מקום אנחנו נותנים לנשים שאין להן שום יכולת לעמוד כאן בוועדה.

אוסנת הילה מארק: היא מטיפה כאן בתוך הוועדה איך אסור להתנהג, אבל היא, הגברת אריאנה מלמד, משתלחת בנו כחברות כנסת.

אריאנה מלמד: זה לא נכון.

אריאנה מלמד: רק בך.

אוסנת הילה מארק: משתלחת.

עודד פורר: אריאנה, את רוצה שאני אוציא אותך?

אריאנה מלמד: הגברת מוציאה את דיבתי רעה.

עודד פורר: תתבעי אותה.

עודד פורר: יש לה חסינות.

עמית הלוי: אריאנה, אם אמרת לה כלבלבה, איבדת את הסטנדינג שלך.

אוסנת הילה מארק: נכון.

אוסנת הילה מארק: היא איבדה את היכולת שלה לשבת כאן

אוסנת הילה מארק: בתוך הוועדה ואני אקריא לך אדוני היושב ראש מה כותבת גברת אריאנה שמטיפה נגד אלימות ברשת.

אוסנת הילה מארק: היא כותבת לי: "חברת הכנסת מארק מהליכוד, כלבלבה – עם סימן – חדשה של הנאשם, נציגתו בוועדה למינוי שופטים זקוקה בדחיפות לאופטומטריסט, השתלת אישיות והזרקת מצפון.

אוסנת הילה מארק: אנא עזרו לה".

אוסנת הילה מארק: תתביישי לך.

אוסנת הילה מארק: את באה לוועדה לקידום מעמד האישה, באה להטיף לנו על שיח אלים ואת בעצמך אלימה.

עודד פורר: תודה.

עודד פורר: אני חייב לומר שמילים דומות חבר הכנסת בנט קרא ליוליה ולי במליאה מעל הדוכן ולא שמעתי אתכם קופצים.

יוליה מלינובסקי: ואנחנו לא הגשנו תביעה.

אוסנת הילה מארק: נגדה הגשתי ואני מקווה שהיא תעבור ותשלם.

אוסנת הילה מארק: בכסף הזה אנחנו נעשה הרבה דברים למען נשים.

עודד פורר: כל מי שמוזמן לדיון, יושב ראש הוועדה צריך לעשות לו בדיקת רקע?

עודד פורר: לסרוק לו את העמודים בפייסבוק?

עודד פורר: לבדוק את התגובות שלו על כל אחד ואחת?

אוסנת הילה מארק: אני לא הייתי מזמינה אם מישהו היה מדבר כך עליך.

אוסנת הילה מארק: זאת אני.

עודד פורר: איך היית יודעת אם מדברים עלי או לא?

אוסנת הילה מארק: אם אתה לא יודע, זה משהו אחר.

עודד פורר: עם חבר הכנסת בנט את דווקא בסדר.

אוסנת הילה מארק: אדוני, הערה קטנה.

אוסנת הילה מארק: ברגע ששמעת שהגברת אריאנה באמת משתלחת בנו כחברת כנסת והיא באה לכאן ובאה כאילו להזיז את השיח למקום אחר, באותו רגע הייתה צריכה להישלל ממנה זכות הדיבור.

עודד פורר: תודה.

עודד פורר: חברת הכנסת שטרית, בבקשה.

קטי קטרין שטרית: אני לא מכירה את גברת אריאנה, באמת שלא מכירה אותך, ואם אני לא מכירה אותך, לא נראה לי שהפסדתי הרבה.

קטי קטרין שטרית: אני רוצה לומר שמה שקורה עם גברת אריאנה מלמד זה דבר מאוד מאוד פשוט.

קטי קטרין שטרית: זו בעצם המחלה שהיום התקשורת פשוט חולה בה.

אריאנה מלמד: מי זה הם?

קטי קטרין שטרית: אני אסביר לך.

קטי קטרין שטרית: אני פונה אליך.

קטי קטרין שטרית: בואי לא ננהל דו שיח.

עודד פורר: אז אל תנהלי דו שיח.

עודד פורר: תפני כללית.

עודד פורר: דברי כללית.

קטי קטרין שטרית: כל מה שמבקשים לצערי הרב אנשים כדוגמתה של הגברת מלמד, בעצם ליצור אווירה של דה לגיטימציה לבנימין נתניהו.

אריאנה מלמד: לא נכון.

קטי קטרין שטרית: לא למדיניות שלו, לא להחלטות שלו אלא לעצם הקיום שלו.

קטי קטרין שטרית: הקריאות האלה שאנחנו שומעים כנגד גברת נתניהו ובני משפחתו - - -

יוליה מלינובסקי: אנחנו שומעים את זה לגבי כולם.

קטי קטרין שטרית: בסדר.

קטי קטרין שטרית: יוליה, תני לי להמשיך.

יוליה מלינובסקי: גם אני, גם היא.

יוליה מלינובסקי: כולם.

קטי קטרין שטרית: אני רוצה להקריא לך כמה דברים שנאמרו לי.

יוליה מלינובסקי: לא צריך לעשות מגברת נתניהו מסכנה.

יוליה מלינובסקי: היא לא מסכנה.

יוליה מלינובסקי: יש לה את כל האמצעים שעומדים רשותה.

יוליה מלינובסקי: מה שיותר מדאיג זאת אישה רגילה שאין לה את כל המעטפת.

יוליה מלינובסקי: עזבי.

יוליה מלינובסקי: אנחנו נמצאים בעידן שהשיח המיני הפך להיות אלים.

קטי קטרין שטרית: יוליה, אני יכולה להמשיך?

עודד פורר: בבקשה, חברת הכנסת שטרית.

קטי קטרין שטרית: אני באמת לא מכירה את גברת אריאנה ובטוח שאולי יש לך דברים שהייתי מאוד שמחה לשבת ולדבר אתך, והיות ואת גם מאמצת שני ילדים, את כבר נמצאת אצלי באיזשהו מקום טוב כי אני מטפלת בכל נושא ילדי האומנה.

קטי קטרין שטרית: השיח הזה הוא שיח לא בריא.

קטי קטרין שטרית: אל תביאי את המקרה שלך הספציפי ותציפי אותו כאן ותגמדי מקרים אחרים.

אריאנה מלמד: אני לא מגמדת מקרים אחרים.

קטי קטרין שטרית: זאת לא מטרת הפגישה.

קטי קטרין שטרית: אני ביקשתי את הדיון בוועדה.

עודד פורר: אני חייב לומר לך משהו ואני האחרון שיש לו איזושהי הסכמה עם אריאנה מלמד.

עודד פורר: בשורה התחתונה, היא אמרה משהו בסוף דבריה ואליו צריך להתייחס והוא העובדה שיש חוק פלילי.

עודד פורר: אני שמח שהגברת שרה נתניהו הגישה תלונה כנגד אותו אדם שהבנתי, לפחות מהפרסומים ותכף נשמע את משרד המשפטים, שהוא כבר זומן לחקירה ונפתחה חקירה בעניין.

עודד פורר: אני קורא לחברת הכנסת מלינובסקי להגיש תלונה.

יוליה מלינובסקי: כבר מוכנה.

עודד פורר: ואני קורא גם לכן.

קטי קטרין שטרית: אני בדיוק מנסה להסביר לך.

עודד פורר: השורה התחתונה שלפחות אני לוקח מדבריה של גברת מלמד היא פשוטה.

עודד פורר: צריך להשתמש בחוק הפלילי ובצורה חריפה.

קטי קטרין שטרית: נאה דורש נאה מקיים.

קטי קטרין שטרית: זאת הנקודה.

עודד פורר: להגיש תלונה כנגד כל אותם אלה שמרשים לעצמם לכתוב במקלדת, מה שאולי פנים אל פנים היו מתביישים, ואני לא בטוח בכך.

קטי קטרין שטרית: אני רוצה לספר מה אני עברתי וזה רק בגלל שביקשתי לשמור על בריאותם של המפגינים.

קטי קטרין שטרית: אף אחד לא התייחס לזה שביקשתי לשמור על הבריאות.

קטי קטרין שטרית: "מי את קטי שטרית, מה עשית בחיים שלך – לא משנה שעשיתי הרבה מאוד דברים – כדי להעז ולהגיד לאזרחים שלא יפגינו?

קטי קטרין שטרית: את יכולה רק לתאר לעצמך שאת הלילות הקרובים את לא תעבירי בשינה, סמרטוט רצפה שכמוך.

קטי קטרין שטרית: את אפס בדיוק כמו הבוס שלך, מצבור של ליצנים, אפס מאופס.

קטי קטרין שטרית: חכי, חכי, אני עוד אגיע אליך".

קטי קטרין שטרית: אגב, זה גם הגיע למשטרה ולא מצאו שצריך לפתוח בחקירה או משהו.

קטי קטרין שטרית: אני קוראת רק מעט מאוד ממה שקיבלתי.

קטי קטרין שטרית: אלכס רוטמן, אחד שמופיע הרבה בהפגנות: "תגידי, את זונה?

קטי קטרין שטרית: את מתנהגת כמו זונה.

קטי קטרין שטרית: שילמו לך אתנן בצורת דף מסרים ואת מספקת שירותים בצורה של לקקנית בכנסת למי שמשלם לך".

קטי קטרין שטרית: אני לא ארחיב.

קטי קטרין שטרית: יש דברים הרבה יותר קשים אבל ילדיי עובדים במקומות מאוד רציניים ואני מאוד מקווה שכרגע הם לא מקשיבים לשיח, אבל השיח היה מאוד מאוד פוגעני.

קטי קטרין שטרית: זה עבר למשטרה ולא נמצא שום עניין, ואלה אנשים שמזדהים עם התמונות שלהם ועם השמות שלהם.

עודד פורר: זה הסיפור.

עודד פורר: תודה.

קטי קטרין שטרית: זה לא מישהו שהוא מוסתר.

קטי קטרין שטרית: השיח הזה, אתה יודע ממה הוא נובע?

קטי קטרין שטרית: מהחופש הרב שניתן לבני אדם לעשות מה שהם רוצים.

קטי קטרין שטרית: יש מה שנקרא זכות להגיד את הדברים האלה.

עודד פורר: אני רוצה לאפשר לארגוני הנשים להגיב וגם לשמוע את משרד המשפטים והמשרד לביטחון פנים.

עודד פורר: לפני משרד המשפטים, עורכת הדין איילת רזין בית אור, היועצת המשפטית של איגוד מרכזי הסיוע לנפגעות ונפגעי תקיפה מינית ואחריה ניתן את רשות הדיבור לענת סרגוסטי.

עודד פורר: לאחר מכן- אני כבר נותן לכם את הסדר – תדבר יעל סיני משדולת הנשים ואחר כך אני ארצה לשמוע את משרד המשפטים.

איילת רזין בית אור: תודה.

איילת רזין בית אור: כמו שציין היושב ראש, אני היועצת המשפטית של איגוד מרכזי הסיוע לנפגעות ונפגעי תקיפה מינית ויש לי שלוש הקדמות, לפני שאני אתייחס לגופו של דיון.

איילת רזין בית אור: איגוד מרכזי הסיוע הוא ארגון א-פוליטי.

איילת רזין בית אור: האיגוד לא מתוקצב על ידי המדינה, אנחנו לא מקבלים ממנה שקל, וזה בדיוק כדי שנוכל לשמש כארגון ציבור בלתי תלוי.

איילת רזין בית אור: זכות ההפגנה וחופש הביטוי הן זכויות קדושות, לטעמנו, אלא שביניהן מיצג הבלונים והציוץ המדובר, אין דבר וחצי דבר.

איילת רזין בית אור: לאחרונה נתקלנו בשלל תופעות ובהן מופנות התייחסויות כלפי אנשים שונים בדרכים שונות תוך שימוש בהחפצה מינית, קריאה לאלימות מינית או איומים בהיבטים שונים.

איילת רזין בית אור: אנחנו פועלות כאשר מובא לידיעתנו אירוע מעין זה על מנת לטפל בו, לשרשו מן החברה ולהביא לכך שמבצעו יטופל על ידי רשויות האכיפה ואחת היא אם מדובר באדם כזה או אחר.

איילת רזין בית אור: אין כל רלוונטיות להשתייכותו הפוליטית.

איילת רזין בית אור: כל אדם באשר הוא אדם, כל אישה באשר היא אישה, ראויים להגנה כאשר מופנים כלפיהם אירועים של החפצה או אלימות מינית.

איילת רזין בית אור: בהתאם לכך אנחנו פנינו ליועץ המשפטי לממשלה שמשמש כפרקליט המדינה בבקשה לפתוח בחקירה נגד המצייץ, ואני לא אחזור על התיאורים הגרפיים האלימים, ובעניינו אכן נפתחה חקירה.

איילת רזין בית אור: נושא נוסף הוא אותו מיצג שלאר

איילת רזין בית אור: בעה בלונים בדמות אברי מין ענקיים שעליהם כיתובים המציינים מפורשות שמה של אישה אחת, שרה נתניהו.

איילת רזין בית אור: ההפגנות בבלפור וחיציהן מופנות כלפי הממשלה הנוכחית והעומד בראשה.

איילת רזין בית אור: שלל שלטים במנעד רחב של התבטאויות יכלו לרשום שם אבל על איבר המין הענק והזקור בחרו לרשום שם של אחת, של האישה.

איילת רזין בית אור: עוד ביולי אנחנו גם פרסמנו פנייה ציבורית, לפנות אלינו בנושא של הטרדות מיניות ופגיעות מיניות בהפגנות בדיוק כדי שנוכל להושיט יד לכל מי שזקוקה לכך.

איילת רזין בית אור: אני לא רוצה לדבר לגופה של נפגעת.

איילת רזין בית אור: אני רוצה לדבר לגופה של פגיעה.

איילת רזין בית אור: לא יכול להיות שלמישהו כאן יש ספק שמדובר בביזוי על רקע מיני במובן הבסיסי ביותר.

איילת רזין בית אור: הרי אם הבלון היה בדמות טיל שעליו כתוב שרה או שם של מישהו אחר, מישהו היה מטיל ספק שמדובר באיום?

איילת רזין בית אור: שימוש באמצעים אלה צובע את ההפגנה כולה כמרחב שמזין את תרבות האונס ומנציח את הפערים המגדריים בחברה.

איילת רזין בית אור: כל מי שנכח שם, צריך היה להיות מוטרד ממה שקורה ואנחנו קיבלנו פניות בנושא הזה.

איילת רזין בית אור: להחזיק איבר מין של גבר עם שם של אישה עליו, זו אלימות מינית.

איילת רזין בית אור: זו השפלה וביזוי מיניים שמופעלים על אותו אדם.

איילת רזין בית אור: פנינו מתוקף התפקיד הציבורי שלנו כי כעיקרון צריך לעקור מכל שיח, פוליטי או אחר, ביזוי מיני.

איילת רזין בית אור: דוח המיזוגניה של קרן ברל כצנלסון, אמנם הוא משנת 2016, מצא ש-58 אחוזים מהקללות ברשת הן נגד נשים.

איילת רזין בית אור: כל שלוש דקות נכתב פוסט שיש בו הטרדה מינית.

איילת רזין בית אור: מככבות מירי רגב וחברת הכנסת לשעבר זהבה גלאון שהן הכי חשופות לקללות.

איילת רזין בית אור: תמר זנדברג, איילת שקד ומרב מיכאלי, חברות הכנסת, ההתייחסויות הפוגעניות נוגעות למראה שלהן.

איילת רזין בית אור: נשים שנמצאות בחזית הציבוריות הישראלית עם רקורד עשיר של עשייה בתחומים שונים ומגוונים, במחי המקלדת חשופות לאלימות בוטה ומחפצנת שמתמקדת במגדר שלהן ובמיניות שלהן.

איילת רזין בית אור: זעקו היכן ארגוני הנשים.

איילת רזין בית אור: אנחנו כאן, כורעות תחת עומס המצוקה הגדולה והיעדר התקציב.

איילת רזין בית אור: אנחנו קוראות לראש הממשלה שהתבטא לאחרונה – לדעתי לראשונה מזה שנים – בהקשר של אלימות מינית נגד נשים ובכלל, והצהיר ש"כל אישה – זה ציטוט – באשר יהא מעמדה ותפקידה אשר יהא, ראויה להגנה".

איילת רזין בית אור: אנחנו קוראות לו לפרוע את השטר הזה, להקדיש תקציבים, לקדם חקיקה ולהביע בפומבי עמדה עקבית של אפס סובלנות כלפי אלימות מינית.

איילת רזין בית אור: אני אומרת כאן ועכשיו שהיינו שם תמיד ונמשיך להיות עבור כל הנפגעות וכל הנפגעים.

איילת רזין בית אור: אני מזמינה לפנות.

איילת רזין בית אור: אתם ואתן לא לבד.

עודד פורר: תודה.

עודד פורר: ענת סרגוסטי.

עודד פורר: את ביקשת גם להציג מצגת ונאפשר לך להציג אותה.

ענת סרגוסטי: תודה רבה לכבוד היושב ראש ולכל חברי וחברות הכנסת.

ענת סרגוסטי: הדיון הזה מאוד מאוד טעון.

ענת סרגוסטי: אני מייצגת את ארגון העיתונאים וארגון העיתונאים מייצג את כל העוסקים במקצוע העיתונאות בישראל.

ענת סרגוסטי: אני באופן ספציפי אחראית על חופש העיתונות ובמסגרת הזאת אני מופיעה בפניכם היום.

ענת סרגוסטי: בחודשים האחרונים אני עושה איזשהו איסוף ובניית מאגר של התקפות שחוטפים עיתונאים.

ענת סרגוסטי: למה עיתונאים?

ענת סרגוסטי: עיתונאים הם לא איזו קבוצה פריבילגית.

ענת סרגוסטי: עיתונאים חוטפים כי הם עושים את עבודתם ועבודתם היא בעצם לשרת את הציבור.

ענת סרגוסטי: הם לא פועלים למען עצמם או למען הבעלים של כלי התקשורת שלהם אלא למען הציבור.

ענת סרגוסטי: ככאלה הם סוג של אנשי ציבור ומהמקום הזה הם חוטפים בצורה מאוד מאוד אלימה.

ענת סרגוסטי: לצורך העניין והדיון שלנו היום אני רוצה לשתף במצגת שלנו.

עודד פורר: אנחנו לא נראה את כל 30 השקפים.

ענת סרגוסטי: לא נראה את כל 30 השקפים.

ענת סרגוסטי: יש בעצם ארבע קבוצות ראשיות שמותקפות ברשתות - אנשי ונשות כלי תקשורת, ראשי מערכת המשפט, שופטים של בית המשפט העליון ופוליטיקאים.

ענת סרגוסטי: הסירקולציה של ההתקפות האלה מגיעה למיליון אנשים.

ענת סרגוסטי: זה לא משהו שנגמר באיזה דו שיח בין תוקף לנתקפת.

ענת סרגוסטי: זה משהו שיש לו פוטנציאל חשיפה עצום של כל הפוסטים האלה של שנאה.

ענת סרגוסטי: לקחתי כמה דוגמאות נבחרות מהחודשים מאי עד אוגוסט, של כמה עיתונאיות מימין ומשמאל.

ענת סרגוסטי: כמו שאמרו כאן נכון, כל הסיפור הזה הוא לא עניין של שמאל וימין.

ענת סרגוסטי: אריאנה מלמד, דיברנו עליה, גם משום שהיא חוטפת הרבה מאוד וגם משום שאריאנה מלמד הגישה תלונה במשטרה, ואני ליוויתי אותה כשהיא הלכה להגיש את התלונה במשטרה.

ענת סרגוסטי: התלונה במשטרה התקבלה, האיש נחקר הוצא נגדו צו הרחקה ומאז אנחנו לא יודעים מה קרה עם התיק הזה ואם בכלל יש נגדו איזה שהם הליכים פליליים.

ענת סרגוסטי: כמו שאריאנה אמרה נכון, זה נופל במסגרת החוק הפלילי.

ענת סרגוסטי: לכן המשטרה צריכה לטפל בזה באופן נחוש ותקיף.

ענת סרגוסטי: האיש הזה ממשיך לפרסם כל מיני דברים ברשתות, גם נגד אריאנה מלמד אבל גם נגד שורה ארוכה של אנשים אחרים.

ענת סרגוסטי: חן ליברמן, ערוץ 13.

ענת סרגוסטי: זה מה שכתבו לה כשהיא העזה לומר משהו ולהביע איזושהי עמדה.

ענת סרגוסטי: בטוויטר אמרו לה: "דחפי זין לפה, זה רק מרגיע אותך".

ענת סרגוסטי: כאמור, אלה נשים חזקות ועיתונאיות ידועות וחזקות, לכל אחת יש תוכניות והן מופיעות הרבה.

ענת סרגוסטי: רינה מצליח, חדשות ערוץ 12.

ענת סרגוסטי: יצאו נגדה סרטונים.

ענת סרגוסטי: אני אחסוך מכם את הסרטונים שמרביצים לה על התחת.

ענת סרגוסטי: דיברו על ניסיון אונס של רינה מצליח.

ענת סרגוסטי: דנה וייס, חדשות ערוץ 12.

ענת סרגוסטי: יאיר נתניהו רמז לדרך בה היא הגיעה לאן שהגיע, לתפקיד בכיר בחדשות 12.

ענת סרגוסטי: זה לא משהו של מה בכך.

ענת סרגוסטי: זה היה פוגעני בצורה בלתי רגילה וזה ערער את כל המעמד המקצועי שלה, את ההשכלה שלה, את היכולת שלה להמשיך לעבוד.

ענת סרגוסטי: זה בדיוק נופל לתוך הפער בין גברים לנשים בתקשורת וזה כמובן המשיך והדהד.

ענת סרגוסטי: כמו שאמרתי לכם, זה מגיע לסירקולציה של מיליון אנשים.

ענת סרגוסטי: יש כאן עוד סרטון שמדגים את זה ועוד סרטון שהופך את דנה לכלבלב חמוד.

ענת סרגוסטי: בהסתיים הליך הפשרה בין האדון יאיר נתניהו לגברת דנה וייס, היה מי שקרא לזה משגל נסוג.

ענת סרגוסטי: טלי בן עובדיה, עורכת בכירה מאו, ערכה מהדורות חדשות בכל ערוצי התקשורת, היא גם הייתה עורכת שלי, יש לה טור ב"ידיעות אחרונות" וכרגע היא עורכת תוכנית בתאגיד השידור הישראלי.

ענת סרגוסטי: כשהיא כתבה איזשהו טור על מה שאמר השר הנגבי על החארטה, מיד הסיתו נגדה והתפרצו עליה.

ענת סרגוסטי: כתבת של מקור ראשון, בתאל קולמן, יצאה לסקר את ההפגנות בבלפור.

ענת סרגוסטי: קבוצה של מפגיני ימין – שוב, יש כאן סרטון קצר – קראה לה אנרכיסטית, שרמוטה, לכי תחפשי מי יזיין אותך ועוד דברים מהסוג הזה.

ענת סרגוסטי: אילנה דיין.

ענת סרגוסטי: סרטון מאוד מאוד פוגעני נגד אילנה דיין מגישת "עובדה".

ענת סרגוסטי: שלחתי לוועדה את המצגת הזה ובזמנכם החופשי אתם יכולים לצפות בה.

ענת סרגוסטי: בסוף, אופירה אסייג, היא אמנם לא עיתונאית אבל היא אשת תקשורת מאוד ידועה, גם היא חטפה מאדון יאיר נתניהו בצורה מאוד מאוד פוגענית.

ענת סרגוסטי: זה מדגם קטן אבל מאוד מייצג של הדברים שאני אוספת ואנחנו חווים.

ענת סרגוסטי: כאמור, מדובר בעבירות פליליות ואני חושבת שמי שצריך לתת תשובות על האלה, זאת לא עוד חקיקה אלא זאת המשטרה, מה היא עושה ועד כמה היא עוזרת לנקות את כל הביוב הזה מהרשתות ובכלל מההתקפות על עיתונאיות.

ענת סרגוסטי: תזכרו שוב, עיתונאיות הן משרתות ציבור.

ענת סרגוסטי: הן לא נשים פרטיות.

ענת סרגוסטי: תודה רבה.

עודד פורר: תודה.

עודד פורר: חברת הכנסת מארק, רצית לשאול שאלה?

אוסנת הילה מארק: כן.

אוסנת הילה מארק: רציתי רק לשאול האם כשהם שמעו את כל השיח המלוכלך הזה על רינה מצליח ועל כל מיני עיתונאיות נוספות, האם שם אתם יצאתם בגינוי?

אריאנה מלמד: ברור שהם יצאו.

אוסנת הילה מארק: תאמיני לי, השאלה היא מאוד ממוקדת.

עמית הלוי: אדוני היושב ראש, אפשר אולי להקדים את משרד המשפטים?

עמית הלוי: אני מאוד רוצה לשמוע אותם.

עודד פורר: אני חייב לתת ליעל סיני משדולת הנשים להגיב כי גם עליהם אמרו דברים ואחר כך נשמע את משרד המשפטים ולמשרד לביטחון פנים.

עודד פורר: מי נמצא כאן ממשרד המשפטים?

לילך וגנר: לילך וגנר מהמחלקה הפלילית ולינה סאלם.

עודד פורר: מי תתייחס ראשונה?

לילך וגנר: השאלה היא למה אתם רוצים שנתייחס.

עודד פורר: אני רוצה לדעת היכן עומדות התלונות שהוגשו בעניין הזה.

לילך וגנר: אף אחד מאתנו לא תוכל להשיב על זה.

עודד פורר: מה המצב המשפטי והאם יש צורך בהרחבת החוק.

עמית הלוי: מי החכמה לשלוח לכאן את מי שלא יכול לענות?

לילך וגנר: הפרקליטות או המשטרה כאשר מתייחסים לתלונות, הם לא מדווחים לוועדה על מה קורה עם תלונות תלויות ועומדות.

לילך וגנר: גם כך אין התייחסויות לתיקים תלויים ועומדים.

לילך וגנר: אנחנו יכולים להתייחס למצב המשפטי.

לילך וגנר: אני מייעוץ וחקיקה פלילי ואני יכולה להתייחס לחוק למניעת הטרדה מינית.

עודד פורר: אני חייב לומר לגבי משרד המשפטים.

עודד פורר: יש את עניין הזמן.

עודד פורר: העובדה שמישהו או מישהי מגישים תלונה ועכשיו היא תלויה ועומדת שנה, שנה וחצי, זה לא הפתרון.

עודד פורר: זה בדיוק אובדן האמון בין הציבור לבין מערכת אכיפת החוק, מריחת הזמנים הזו.

עודד פורר: או שמזמנים מישהו לחקירה ועכשיו הזמן ממשיך.

עודד פורר: בואו ניקח דווקא את המקרה של אותה הטרדה כלפי אשת ראש הממשלה.

עודד פורר: היא הגישה תלונה.

עודד פורר: האיש נחקר.

עודד פורר: מה יש כאן עוד לעשות?

עודד פורר: מה אנחנו לא מכירים בתוך התיק הזה?

יוליה מלינובסקי: זה שהיא הגישה תלונה והוא כבר נחקר, זה הישג.

עודד פורר: התלונות של גברת מלמד.

לילך וגנר: לגבי לוח הזמנים, העבירות האלה נחקרות ככלל על ידי משטרת ישראל ואני מציעה שתפנו את השאלה אליה.

עודד פורר: אם תוכלי לענות לי לגבי תלונות מהסגנון הזה של עבירות ברשת, הטרדה מינית ברשת, כמה זמן עובר מרגע שהתיק מועבר מהמשטרה – תכף נשאל את המשטרה לגבי הזמנים אצלם – אליכם, כמה זמן עובר.

לילך וגנר: זה לא אלינו.

לילך וגנר: אני ממחלקת ייעוץ וחקיקה, משפט פלילי.

לילך וגנר: אני עוסקת בחקיקה.

עודד פורר: מי במשרד המשפטים יוכל לענות על השאלה?

לילך וגנר: אני מציעה שתפנו את השאלות לפרקליטות כי מדובר בתיקי פרקליטות, ולמשטרה - אם מדובר ביחידת התביעות המשטרתית.

עמית הלוי: אני רוצה לשאול אותך שאלה אחרת.

עמית הלוי: אדוני היושב ראש, אפשר?

לילך וגנר: אני בשמחה אני אענה על כל שאלה שקשורה לחקיקה.

דלית אזולאי: משרד המשפטים לא שלחו פרקליט.

עודד פורר: ביקשנו ממשרד המשפטים את הפרקליטות והם לא שלחו פרקליט.

עודד פורר: אני מציע לבקש מהם להעלות נציג מהפרקליטות ב-זום.

עמית הלוי: אני יכול לשאול שאלה את הגברת משרד המשפטים?

עודד פורר: כן.

עמית הלוי: שאלת הבהרה.

עמית הלוי: האם ההתערטלות במרחב הציבורי, מבחינת

עמית הלוי: כם זה מהווה מטרד ציבורי בחוק של מטרד ציבורי?

עמית הלוי: האם זאת התערטלות לשם גירוי והיא אסורה בחוק היום?

עמית הלוי: האם דרושה הבהרה שדברים כאלו, שבעיניי הם מהווים פגיעה בזהות של המרחב הציבורי, זה דבר שהוא על שולחנכם?

עמית הלוי: כיום זה אסור בחוק?

עמית הלוי: זה דורש הבהרה חוקית?

לילך וגנר: יש עבירות שמתייחסות לעשיית מעשה מגונה בפומבי.

לילך וגנר: אין עבירה של התערטלות כהתערטלות כי נשאלת השאלה מה משמעות העניין.

לילך וגנר: אם מדובר באדם חולה נפש שמתערטל ונמצא במרחב הציבורי.

עודד פורר: אם הוא חולה נפש, הוא חולה נפש ועומדות לו הגנות אחרות.

עמית הלוי: לא מדובר על חולה נפש.

עמית הלוי: אנחנו לא דנים בחולי נפש.

עמית הלוי: אנחנו דנים על אנשים שמסיבות שונות באים להתגרות.

לילך וגנר: יש עבירות של פרסומי תועבה שקשורות לפרסומים שיש בהם לעתים פרסום תועבה.

לילך וגנר: בפרשנות המקובלת יכולים להיות גם פרסומים של התערטלות אבל זה באמת מאוד תלוי בתוכן.

עמית הלוי: בעינייך הסיטואציה הזאת שאנשים מתערטלים על סמל המדינה, זה מטרד ציבורי?

עמית הלוי: האם זה עונה בחוק הפלילי על מטרד ציבורי?

לילך וגנר: אני לא יכולה להשיב על שאלות.

עמית הלוי: זה חלק מהדיון.

עודד פורר: זה לא.

עודד פורר: זה לא רלוונטי לדיון.

לילך וגנר: אני רוצה להעיר הערה.

עודד פורר: את תכף תקבלי את רשות הדיבור.

יעל סיני: תודה רבה כבוד היושב ראש.

יעל סיני: הוועדה מאוד מאוד פעילה אבל זאת פעם ראשונה שאני מוצאת את עצמי כמקדמת מדיניות על סף בכי.

יעל סיני: אני אדבר מהלב.

יעל סיני: השם של השדולה עלה.

יעל סיני: אנחנו גינינו ואני גם שלחתי לכם בווטסאפ הפרטי.

יעל סיני: אני באמת לא מבינה – ודיברה כאן חברתי איילת רזין ממרכזי הסיוע – למה לתוך הדיון הזה היה צריך לגרור את ארגוני הנשים ולהסב להם כזה נזק.

יעל סיני: בסוף אנחנו באמת שותפות במאבק, אנחנו שותפות במשך שנים בעשייה מכל הלב, כמעט בהתנדבות, עמותות בקושי מחזיקות מעמד.

יעל סיני: אנחנו מלוות את הסיפור של פגיעות מיניות, של אלימות מינית, של אלימות.

יעל סיני: אנחנו כותבות לכם מכתבים, מסרונים ופונות אליכם בנושא של תקצוב התוכנית הלאומית למאבק באלימות כי אנחנו לא נרדמות בלילה בידיעה שיש מאות אלפי נשים בישראל שברגעים אלה מפוצצים אותן במכות.

יעל סיני: כמו שאמרה איילת, כל שלוש דקות, נכתב פוסט מיזוגני ואלים.

יעל סיני: אתן חושבות שפמיניסטיות מקבלות בפייסבוק?

יעל סיני: אתן חושבות שאנחנו מקבלות ברכות ופרחים?

יעל סיני: מבחינת ארגוני השטח הפמיניסטיים, נגמר עידן הגינויים וצריך להיות זמן המעשים ואתן חברות ה קואליציה, אתן השותפות שלנו לדבר הזה, אתן השותפות שלנו למאבק נגד לימות נגד נשים.

קטי קטרין שטרית: את באה אלינו בטענות?

יעל סיני: אנחנו שותפות שלכן.

קריאה: זה לא יכול להיות רק לצד אחד.

קטי קטרין שטרית: אני לא שמעתי אותם כשתקפו אותי.

יעל סיני: אני אומרת בכנות חברת הכנסת קטי שטרית.

יעל סיני: אני מגנה כל מי שיעז לפגוע.

קטי קטרין שטרית: לא, לא, לא.

קטי קטרין שטרית: את לא גינית.

קטי קטרין שטרית: את כתבת לצד המאמר שאת כתבת.

קטי קטרין שטרית: נכון שאת מגנה את מה שעשו לגברת נתניהו אבל באותה נשימה גם אמרת שהם גם נתנו פתח לנתן אשל.

קטי קטרין שטרית: בעיניי זה חמור מאוד.

קטי קטרין שטרית: אין חצי קלאצ', או שאת נוסעת או שלא.

קטי קטרין שטרית: בעיניי זה צבוע.

יעל סיני: יש כאן גינוי מלא ומבחינת הגינוי המלא אנחנו רוצות לשנות את המציאות עבור כל הנשים.

קטי קטרין שטרית: אתן חוטאות לתפקיד הזה.

יעל סיני: למשרדי הממשלה זה מסר.

יעל סיני: זה מסר הפוך.

יעל סיני: גם הקולגות שלך, גם חברות כנסת מהימין, גם עבור פעילות הימין, זה מסר חשוב עבור הטרדות מיניות.

יעל סיני: אני מגנה כל אמירה - - -

קטי קטרין שטרית: כשקראו לי זבל, איפה את היית?

קריאה: כל יום קוראים זבל למיליון אנשים.

יעל סיני: אני מארגון חברה אזרחית.

יעל סיני: את חברת קואליציה.

יעל סיני: כל הכוח בידיים שלך.

יעל סיני: אני זקוקה לך.

קטי קטרין שטרית: גם אני זקוקה לך.

קטי קטרין שטרית: את חושבת שאנחנו חסינות?

קטי קטרין שטרית: זה חד סטרי.

יעל סיני: אני רוצה לבקש שאם אתן רואות תיעוד – ואנחנו תוך שעה החזרנו תשובה לחברת הכנסת מארק עם גינוי מלא וקריאה לשותפות ואמירה שאנחנו מגבות וכל מה שצריך - אנחנו נגנה אבל אנחנו לא חלק מהמשחק הזה, אנחנו עבור כל אישה בישראל, אחת מתוך אחת.

יעל סיני: זה התנועה הפמיניסטית הביאה לשולחן.

יעל סיני: כל אישה נפגעת וצריך להגן על כל אישה.

יעל סיני: אנחנו סולידריות בדבר הזה.

יעל סיני: אני אעשה הכול כדי להגן עליך חברת הכנסת שטרית.

יעל סיני: אם אי פעם את תקבלי אמירה, תכתבי לי ואני מוכנה לפעול יחד.

קטי קטרין שטרית: אם אי פעם?

קטי קטרין שטרית: תגידי לי, את מקשיבה לעצמך?

קטי קטרין שטרית: מה זה אם אי פעם?

קטי קטרין שטרית: איפה היית כשקיבלתי את כל הגינויים האלה?

יעל סיני: אל תשני את המציאות.

יעל סיני: אני אזרחית, אני מחכה לך, אני שותפה שלך.

קטי קטרין שטרית: לא, את לא שותפה שלי.

קטי קטרין שטרית: לא, לא, לא.

קטי קטרין שטרית: את לא שותפה שלי.

עודד פורר: אני מבקש.

קטי קטרין שטרית: תקשיב, עודד.

קטי קטרין שטרית: אני הייתי בריאיון אצל ירון דקל ואצל לוינסקי ואמרתי דברים אחרים לגמרי אבל מישהו לקח משפט והפך אותו.

קטי קטרין שטרית: קיבלתי 1,100 שיתופים שאני סתומה, מטומטמת, הכול.

קטי קטרין שטרית: גם את ראית את זה.

קטי קטרין שטרית: כולם ראיתם את זה.

קטי קטרין שטרית: אף אחד לא שמע את הריאיון אבל אתה צריך לראות מה נכתב שם ומה נאמר שם.

קטי קטרין שטרית: אתה לא מבין את זה.

קטי קטרין שטרית: אני פשוט התביישתי באותו יום שישי לשבת בשולחן עם ילדיי ולנסות להסביר שכל אותם ארגוני נשים שראו את זה וקראו את זה, אף אחד מהם לא גינה.

קטי קטרין שטרית: תקשיב, הצביעות הזו זועקת לשמיים ואני מדברת מדם לבי.

עודד פורר: תודה.

עודד פורר: אני רוצה לומר משהו.

עודד פורר: הדיון הזה הופך להיות מאוד מאוד אישי.

קריאה: כי הפגיעות הן אישיות.

עודד פורר: אני מסתכל על זה ואני רואה אחת אחת, מחברות הכנסת מהימין ועד השמאל, עיתונאיות מהימין ומהשמאל, מנציגות ארגוני הנשים, אחת אחת חווה בדרכה שלה, מגוון הפגיעות שראינו כאן הוא כל כך רחב ואני לא צופה מהצד אבל אולי כמישהו שכן מסתכל על זה מהצד, אני רוצה לבקש מכם משהו.

עודד פורר: אתן לא אחת נגד השנייה.

עודד פורר: החכמה שלנו תהיה אם נצא מהדיון הזה ולא יהיה מצב שזאת יעל סיני מול קטי שטרית או קרן ברק מול חברת כנסת אחרת או חברת כנסת אחרת מול יוליה מלינובסקי.

עודד פורר: זה לא העניין.

עודד פורר: העניין כאן הוא שהשיח הציבורי שלנו, בין אם זו פגיעה בגברת שרה נתניהו ובין אם זו פגיעה בחברת הכנסת יוליה מלינובסקי ובין אם זו פגיעה בחברת הכנסת קטי שטרית, תסתכלו מה קורה לנו.

עודד פורר: יעל, את רוצה לסיים?

עודד פורר: אני רוצה לעבור למשרד המשפטים.

יעל סיני: אני רוצה להגיד מכל הלב לחברת הכנסת שטרית שאני לא ראיתי את הדבר שאת מדברת עליו, אבל גם אם לא תבחרי להאמין בי, אני מבטיחה לך שאני מחויבת למאבק הפמיניסטי במאה אחוזים ואני אפעל להגן עליך, גם אם את תגררי למאבק הזה את ארגוני הנשים שאנחנו גאות ורואות את עצמנו עובדות כדי לשנות את המציאות של הנשים בישראל.

יעל סיני: גם אם בפעם הבאה, בסיבוב הבא, אתם תגררו אותנו למאבק הזה בכוח, אני מבטיחה לך שאנחנו נמשיך לפעול עבור כל אישה בישראל ללא הבדל של ימין ושמאל, חברות כנסת או אזרחיות כאחת.

עודד פורר: תודה.

עודד פורר: חברת הכנסת קרן ברק ואחר כך משרד המשפטים.

עודד פורר: לאחר מכן המשרד לביטחון פנים.

קרן ברק: אני מתחברת למה שאמרת.

קרן ברק: בוא נשים גבולות גזרה לדיון.

קרן ברק: חבל שנשפוך את התינוק עם המים.

עודד פורר: חד משמעית.

קרן ברק: מה שקורה כאן זה שחברת הכנסת שטרית מדברת מדם לבה.

עודד פורר: אין כאן שאלה.

עודד פורר: היא נפגעה.

קרן ברק: היא הרגישה בודדה באירוע.

קרן ברק: עם רגשות ועם תחושות, אין מה להתווכח.

קרן ברק: זה מה שהיא הרגישה והיא ציפתה שארגונים כאלה יבואו ויילחמו בשבילה וזה לא קרה.

קרן ברק: זאת חוויה אישית שלה וזה לא בסדר.

קרן ברק: קטי, אנחנו אתך ואת יודעת זאת.

קרן ברק: יחד עם זאת, הארגונים האלה עושים הרבה מאוד.

קרן ברק: אם יש גופים שרוצים להחליש את הארגונים האלה כדי שיפסיקו להילחם ולהציל נשים, אנחנו לא יכולים להיות אלה שכאן יעזרו לאותם ארגונים להחליש אותם.

קרן ברק: אנחנו צריכים את הארגונים האלה חזקים, אנחנו צריכים את הארגונים האלה מחזקים נשים, שיזעקו ויעצימו נשים.

קרן ברק: אנחנו צריכים לעשות כאן הפרדה מאוד מאוד ברורה.

קרן ברק: מצד אחד, אני חושבת שהארגונים האלה צריכים לעשות חשבון נפש אמיתי ולראות איך זה יכול להיות שתמיד הם כן שמים לב לאירועים שקורים או לשיח קיים אך ורק לנשים מסוימות בצד הפוליטי ולהבין שזה נותן להם איזשהו צביון, גם אם הן לא מתכוונות לכך.

קרן ברק: אין מה לעשות, הצביון הוא פוליטי ולכן אחר כן יחטפו את המכות שהן חוטפות בסוג דיונים כזה.

קרן ברק: לכן הן צריכות לעשות חשבון נפש עצמי עם עצמן ולראות איך הן מנטרלות רגשות ורואות איך הן מחזקות גם שיח פוליטי כזה.

קרן ברק: מצד שני, אנחנו צריכים, קטי, להבין שהארגונים האלה שהם קטנים וחלשים, אם ניתן להם את מכת המוות עכשיו, הם לא יהיו וכל הארגונים שרוצים שהם לא יהיו, ינצחו.

קרן ברק: אז לא יהיה לנו את אלה שבאמת מעצימים ומחזקים נשים בלי כסף.

קרן ברק: אני אומרת שאנחנו לא יכולים לשפוך את התינוק עם המים.

עודד פורר: אני אתמצת את זה למשפט אחד.

עודד פורר: המשימה הזו, ומיד אני עובר למשרד המשפטים ולמשרד לביטחון פנים, מוטלת על מערכת אכיפת החוק.

עודד פורר: חד וחלק.

עודד פורר: כאן השאלה, ואני אומר את זה לנו כמחוקקים, מהו פער הזמנים מרגע הגשת התלונה, עד בירור התלונה ועד הגשת כתב אישום או החלטה בתיק.

עודד פורר: בעיניי זה אחד הדברים הכי דרמטיים.

עודד פורר: אם את חווה תקיפה ואת מתלוננת - ומבחינתי מה שקורה בפייסבוק, זו תקיפה מינית לכל דבר - ועוברת סדר גודל של שנה של תגובה כזאת או אחרת מהמשטרה, זה כבר לא רלוונטי.

קטי קטרין שטרית: אני לקחתי עורך דין ושלחתי מכתב לאותו אדם שהפיץ את הפייק ניוז הזה.

קטי קטרין שטרית: אתה לא מבין, שלחתי לו מכתב והבן אדם מתנגח אתי בתוך הפייסבוק ואומר לי תוכיחי.

עודד פורר: לכן אני נותן את רשות הדיבור למשרד המשפטים.

לילך וגנר: מה השאלה?

עודד פורר: יש כאן תופעה שהולכת ומתגברת עם התגברות הרשתות החברתיות.

עודד פורר: יכול להיות שתגלגלו את הכדור בחזרה למחוקקים.

קטי קטרין שטרית: יכול להיות שנצטרך לחוקק חוק.

עודד פורר: יכול להיות שנצטרך לתקן את החקיקה.

עודד פורר: אני יכול להגיד לך שלמשל בנושא של הטרדות מיניות אני פניתי לשר המשפטים, בעקבות דיון שקיימנו כאן בוועדה להרחבת תקנה 9, בנושא של אגודות ספורט, על הטרדות מיניות באגודות ספורט, ולשמחתי לפחות בשיחה אתי הוא הרים את הכפפה ויכול להיות שבקרוב נתקן כאן את התקנה ונרחיב אותה.

עודד פורר: בעניין הזה שעולה כאן, על השיח הציבורי.

עודד פורר: אני חשוף לשיח ציבורי ברשתות החברתיות וגם אני כחבר כנסת חוטף מימין ומשמאל אמירות לא סימפטיות.

עודד פורר: את הדברים שראיתם כאן, אף אזרח ישראלי לא יכול לחיות בשלום עם העובדה שהרשת מזוהמת בצורה כזאת.

אריאנה מלמד: לא רק הרשת.

עודד פורר: האם את סבורה שהחוק הקיים עונה על הדבר הזה, ושנית, האם את חושבת שאולי אנחנו צריכים לקבוע זמני חקירה וזמני החלטות לגבי כתבי אישום.

עודד פורר: אין לנו ב-זום את נציג הפרקליטות ועדיין את נציגת משרד המשפטים כך שתצטרכי לפחות לומר אמירה בעניין הזה.

לילך וגנר: אני אנסה להשיב.

לילך וגנר: ראשית, יש לי הערה לוועדה.

לילך וגנר: לפני הדיון אנחנו ניסינו לברר כמה פעמים על מה בדיוק יהיה הדיון.

לילך וגנר: אם הוועדה הייתה אומרת לנו שהיא רוצה את הנושא הזה של הזמנים, מהחקירה ועד הגשת כתב האישום, היינו נערכים.

עודד פורר: לא ידעתי שזה מה שיצא בסיכום הדיון.

עודד פורר: ידעתם על מה הדיון.

עודד פורר: אני ביקשתי ממשרד המשפטים נציג של הפרקליטות כאן.

עודד פורר: הפרקליטות לא טרחה לשלוח לכאן נציג.

עודד פורר: אני חושבת שזאת בדיוק ההתייחסות הפסולה כי הוועדה לקידום מעמד האישה ושוויון מגדרי ממשרד המשפטים נציגים לעניין מסוים ולא סתם ביקשנו נציגות של הפרקליטות, היה ראוי שישב כאן נציג מהפרקליטות.

עודד פורר: אני לא בא אליך בטענות, לא את אשמה.

קטי קטרין שטרית: תמיד מענישים את מי שהגיע.

עודד פורר: את נציגת משרד המשפטים ואני מצפה ממך לחזור למשרד ולהעביר את המסר.

עודד פורר: מתקיים כאן דיון מאוד מאוד משמעותי עם השתתפות של לא מעט חברות וחברי כנסת, דיון בנושא שהוא בלב השיח הציבורי היום, והפרקליטות לא טרחה לשלוח לכאן נציג.

לילך וגנר: אני מסכימה עם הוועדה שנתונים הם חשובים וככל שאפשר לחזות מראש, אני מבקשת כמובן שאם זה לא עולה מראש אלא עולה תוך כדי הדיון, תמיד אפשר להשלים.

עודד פורר: כמובן.

עודד פורר: זה אינטרס שלנו.

לילך וגנר: בדיוק.

לילך וגנר: אנחנו תמיד שמחים לעשות כל מה שניתן כדי להמציא לוועדה מבעוד מועד את הנתונים הרלוונטיים.

לילך וגנר: מבחינת החקיקה.

לילך וגנר: נמצאת כאן גם היועצת המשפטית שלן הוועדה.

לילך וגנר: החוק למניעת הטרדה מינית, אני מזכירה לכם, יש בו מספר מסלולים ובעצם מי שמחליט לאיזה מסלול ללכת, זאת המתלוננת הספציפית.

לילך וגנר: המתלוננת לא חייבת ללכת למסלול פלילי אם היא לא רוצה.

לילך וגנר: אם היא רוצה, היא יכולה להגיש תלונה גם על התבטאות מבזה ומשפילה שמתמקדת במיניותה.

לילך וגנר: אם היא מגישה תלונה במשטרה, התלונה הזאת צריכה להיחקר והדין צריך להיות ממוצה.

לילך וגנר: אבל אני מזכירה שזו בחירה שלה.

לילך וגנר: אם היא לא רוצה לעשות את זה, אלה לא עבירות חשיפה שהמשטרה צריכה מיוזמתה לבוא, ולמרות שהמתלוננת לא מעוניינת לפנות לאפיק הפלילי דווקא, לחקור אותה מבחינה של עבירה פלילית.

לילך וגנר: יש למתלוננת גם את האפשרות לפנות לאפיקים אחרים, לאפיק האזרחי או לאפיק של דיני עבודה.

לילך וגנר: נמצאת אתנו לינה שהיא יכולה להרחיב בהקשר הזה.

לילך וגנר: בנושא של תקנה 9 למשל, לינא תוכל להרחיב.

לילך וגנר: מבחינה פלילית, אם מוגשת תלונה, אכן יש עבירה של הטרדה מינית כאשר יש התייחסות משפילה ומבזה המתמקדת במיניותו של האדם.

לילך וגנר: חוק הסרטונים קבע על פרסום של תמונות ומצגי וידאו בהקשר הזה שהם מבזים ומשפילים ומתמקדים במיניותו של האדם ויצא עבירה פלילית חדשה בהקשר הזה ואתם מכירים אותה.

לילך וגנר: אני לא הבן אדם שיבוא וינתח את האירועים שקרו ויגיד האם הם עונים להגדרות של העבירות או לא עונים.

לילך וגנר: אני מרגישה שהתשתית החקיקתית למניעת שיח פוגעני בתחום המיני קיימת.

לילך וגנר: האם זה ממוצה?

לילך וגנר: האם כולם מגישים תלונות למשטרה?

לילך וגנר: האם כולם פונים לאפיקים האזרחיים?

לילך וגנר: אני לא יודעת.

עודד פורר: בואי נדבר קודם על מי שמגיש תלונה.

עודד פורר: יש את הנושא של לקרוא לאנשים להגיש תלונות, זאת פעם אחת.

עודד פורר: אבל השאלה מה קורה כאשר מישהו מגיש תלונה.

עודד פורר: הייתה לי פעם שיחה באיזושהי רשות מקומית שם היה מוקד עירוני שמקבל פניות רבות.

עודד פורר: אמרתי שזה סימן השירות לא טוב אבל המסקנה היא הפוכה.

עודד פורר: כשאין שירות, אז אף אחד לא פונה למוקד כי יודעים שגם כך אם יפנו, לא יעשו עם זה כלום.

עודד פורר: העובדה שלא מגישים הרבה תלונות, בגלל הטיפול בתלונה מהרגע שהיא מוגשת ואני אומר לכם את זה גם כאזרח.

עודד פורר: למה אנשים כמעט ולא מגישים היום תלונות על פריצות לבתים אלא אם כן הם חייבים בגלל חברת הביטוח?

עודד פורר: כי הם מרגישים שזה הכול מעין פורמליסטיקה.

עודד פורר: הגשת התלונה בטח בנושא כזה שהוא סופר רגיש גם ברמה האישית, זה דורש איזשהו כוח ללכת ולהגיש תלונה בעניין הזה, אם מרגע הגשת התלונה הכול מתחיל להימרח, אז מי יגיש תלונה?

לילך וגנר: אני מסכימה עם אדוני.

לילך וגנר: אכן אנשים צריכים להגיש תלונה ולדעת שהתלונה הזאת תטופל במהירות האפשרית ובאופן היעיל ביותר כדי למנוע את הפגיעה.

עודד פורר: יש לכם במשרד יעדים ומדדים לעניין הזה?

לילך וגנר: אתה שואל שוב את ייעוץ וחקיקה.

לילך וגנר: יש לנו יעדים ומדדים לעבודה שלנו.

עמית הלוי: בנושא של הטרדה מינית אין.

עמית הלוי: אני ניסיתי לברר.

לילך וגנר: אני רק אומר לגבי חוק הסרטונים, מה שמכונה חוק הסרטונים, התיקון לחוק למניעת הטרדה מינית, היינו במעקב והיו לא מעט תיקים ולא מעט תלונות שמטופלות בתחום הזה וגם ענישה מחמירה של בתי המשפט בהקשר של חוק הסרטונים.

לילך וגנר: יש הנחיה מפורשת של פרקליט המדינה בנושא.

לילך וגנר: בעיניי הנושא הזה מטופל בצורה הולמת מבחינת חקיקה ומבחינת הנחיות אכיפה.

לילך וגנר: אם זאת השאלה כלפיי, האם יש כאן חסך, אני חושבת שלא.

לילך וגנר: התשובה היא לא.

לילך וגנר: אני חושבת שיש נושאים שצריך להשאיר אותם למחוקקים מבחינת הנורמות הראויות בחברה.

לילך וגנר: אם תשאלו אותי, הנושא הזה שעלה כאן על כל מיני אפשרויות שונות להתערטלויות, אני חושבת שלא אני הבן אדם הנכון להשיב על השאלות האלה בהקשר הזה.

לילך וגנר: אני יודעת שפרסומי תועבה, בכוונה נקבע מונח שהוא יחסית גמיש, שהוא יכול לפעול לפי התנאים המשתנים של הזמן כי יש עניינים שבאמת בעבר אולי נתפסו כתועבה והיום הם לא נתפסים כתועבה.

לילך וגנר: המונח הזה הוא באמת מונח יחסית גמיש.

לילך וגנר: זו שאלה שאני לא מרגישה שיש כאן איזה סך מבחינת העבירות.

עודד פורר: אני חייב לומר שאין כאן שום דבר גמיש במה שראינו.

עודד פורר: זה ברור לחלוטין ואני לא חושב שיש מישהו שעיניו בראשו שקורא את הפוסטים האלה ולא מבין שמדובר בהטרדה מינית לכל דבר ועניין מבחינת כוונת המחוקק.

לילך וגנר: הוועדה בעצם מסכימה אתי שהיא לא רואה כאן איזו בעיה בתחום של קביעת החוקים.

לילך וגנר: הוועדה מלינה על היעדר אכיפה הולמת בהקשר הה.

עודד פורר: ככל הנראה.

לילך וגנר: אני מציעה שנפנה למשטרה או לגורמים האוכפים.

עודד פורר: תכף, אני אבקש את איילת אורנשטיין.

עודד פורר: את רוצה לומר משהו?

אריאנה מלמד: כן.

אריאנה מלמד: אני רוצה לומר משהו לגבי החקירות.

אריאנה מלמד: פעמיים בחודשיים האחרונים הגשתי תלונות על דברים כאלה.

אריאנה מלמד: פעמיים במשטרת רחובות מול חוקרים שונים.

אריאנה מלמד: התברר שאני צריכה להילחם על עצם הפעלת העבירה של הטרדה מינית לפי סעיף 3(א)(5) כי שני החוקרים השונים אמרו:

אריאנה מלמד: אבל הוא לא נגע בך, אבל מה הוא עשה לך?

אריאנה מלמד: אני עומדת שם במצב של מתלוננת, כמי שגם הייתה קורבן אונס, כמי שמספרת לו שכל הפוסט טראומה קפצה לי ועכשיו אני צריכה ללמד את החוקר משפטים.

אריאנה מלמד: במקרה למדתי פעם משפטים, כשהייתי צעירה.

אריאנה מלמד: אבל מה קורה עם המתלוננת שלא יכולה כמוני?

אריאנה מלמד: היא יוצאת משם אבלה וחפוית ראש, מסתגרת בבית, היא כבר שלא תבוא להתבטאות הפוליטית הבאה שלה.

עודד פורר: אמת.

עודד פורר: תודה.

אריאנה מלמד: יש לי עוד דבר אחד לומר ואני מבטיחה שאחר כך אני אשתוק.

אריאנה מלמד: המקרה השני.

אריאנה מלמד: חוקר לא מבין על מה אני מדברת.

אריאנה מלמד: אני מסבירה את החוק, בחוץ יושב עורך דין דניאל חקלאי ושומר עלי אבל הוא לא יכול להיכנס ולהסביר לחוקר את החוק כי זה לא הנוהל בהגשת תלונה.

אריאנה מלמד: נגמר, אני אומרת יפה תודה, חולפים עשרה ימים, שבועיים, שום דבר ואחרי שבועיים אני מקבלת טלפון ממחלקת שימור לקוחות של המשטרה כדי לברר מה היה טיב השירות.

אריאנה מלמד: אמיתי לגמרי.

אריאנה מלמד: אני רתחתי.

אריאנה מלמד: עשיתם משהו?

אריאנה מלמד: חקרתם את האיש?

אריאנה מלמד: הבאתי לכם שם, כתובת, מספרי טלפון, מקום עבודה.

אריאנה מלמד: עורך דין תומר אסף חשף את האיש הזה, מצאנו אותו, הכול היה בידי המשטרה – אף מילה.

אריאנה מלמד: אבל היה חשוב להם לברר את טיב השירות.

עודד פורר: תודה.

עודד פורר: אילת אורנשטיין, רמ"ד נפגעי עבירה, המשרד לביטחון פנים.

איילת אורנשטיין: שלום.

איילת אורנשטיין: אני רוצה להתייחס לדברים האחרונים שנאמרו ולציין שהמשטרה עברה כברת דרך מאודם משמעותית בחקירת עבירות מין.

איילת אורנשטיין: אני כמובן לא יכולה להתייחס למקרים ספציפיים או לתיקים ספציפיים אבל קיים מערך חוקרים ייעודי שעובר הסמכה מאוד מעמיקה ומוכשר ומוסמך לטפל בחקירות האלה.

איילת אורנשטיין: קיים מערך פיקוח ובקרה על חקירת עבירות המין והוא קיים בכל הרמות, גם ברמה המחוזית, גם ברמה הארצית, ואנחנו פועלים בשיתוף פעולה הדוק עם הארגונים השונים ועם מרכזי הסיוע.

איילת אורנשטיין: כמובן שככל שיש תקלות או פעילות לא נאותה, אנחנו מקבלים פניות ומטפלים בהן.

איילת אורנשטיין: מאוד חשוב לי, בגלל הדברים האחרונים שנאמרו, לקרוא לנפגעות ולנפגעים לפנות ולהגיש תלונה.

איילת אורנשטיין: אנחנו יודעים לפעול.

איילת אורנשטיין: אנחנו יודעים לפעול גם כשלא מוגשת תלונה.

עודד פורר: בואי נדבר על העניין הזה.

עודד פורר: אנא צייני בפנינו ככל שאת יודעת את הנתונים, כמה תלונות הוגשו על הטרדות מיניות שמתבצעות באמצעות הפייסבוק, בפוסטים, לא הטרדה מינית פיזית שנורא קל להגדיר אותה.

עודד פורר: כמה תלונות כאלה קיבלתם למשל בשנת 2019?

עודד פורר: תגידי כמה מתוך התלונות האלה נחקרו, תוך כמה זמן התקבלה לגביהן הכרעה האם להעביר את החומר לפרקליטות או לסגור את התיק ומה האחוזים.

איילת אורנשטיין: אני אשמח להעביר את הנתונים המפורטים לוועדה בהתאם לבקשה בהמשך.

איילת אורנשטיין: הם לא מצויים אצלי בשלב זה.

איילת אורנשטיין: אני כן אציין שהוגשו תלונות והתלונות מטופלות.

איילת אורנשטיין: אנחנו מטפלים ובוחנים גם במקרים בהם לא מוגשת תלונה.

איילת אורנשטיין: מדיניות פרקליטות המדינה והנחיית פרקליט המדינה 2.33 מציינת במפורש שגם במקרה בו לא מוגשת תלונה, עצם קיומו של חשד או תשתית שמקימה חשד לעבירת מין, מחייבת פתיחה בחקירה וכך אנחנו גם פועלים.

עודד פורר: בקיצור, הרבה מילים אבל מבחינה פרקטית אין לנו כאן תשובה.

איילת אורנשטיין: באופן פרקטי, אני שוב חוזרת על כך ואומרת שנושא הטיפול בעבירות המין מקבל קשב ומשאבים רבים.

עודד פורר: איך את מסבירה את הדברים שסיפרו כאן עכשיו בדיון?

עודד פורר: איך את מסבירה את האמירה של שני חוקרים בעניין כזה שאומרים שזו לא הטרדה מינית?

עודד פורר: מגיעים עם סיפור על הטרדה מינית בצורה כזאת ואומרים חוקרים במשטרה שזו לא הטרדה מינית כי הוא לא נגע בה.

איילת אורנשטיין: שוב, אני לא יכולה להתייחס למקרה ספציפי.

איילת אורנשטיין: ככל שיש משהו שלא נעשה כמו שצריך, אנחנו נבחן, נתייחס ונתקן.

איילת אורנשטיין: החוקרים שמבצעים את חקירות עבירות מין הם חוקרים שעוברים הכשרה מאוד מעמיקה.

עודד פורר: אולי ההכשרה לא טובה.

איילת אורנשטיין: כלפי התיקים והעבודה שלהם יש מערך פיקוח ובקרה מאוד מאוד הדוקים.

איילת אורנשטיין: כמו שאמרתי, אנחנו נמצאים בקשר הדוק עם ארגוני הסיוע.

איילת אורנשטיין: בכל מקום שבו יש איזשהו טיפול שהוא לא מקצועי או לא נכון, אנחנו מטפלים גם בזה.

עודד פורר: אני אזכיר לכם בעניין הזה את כל הנושא של הפיקוח והבקרה ואנחנו נתחיל לעשות אותו כאן בוועדה, מעקב אחר תלונות, מספר תלונות, כמה מהן וכמה זמן לוקח להן להגיע לידי הכרעה.

עודד פורר: עורכת הדין איילת גלילי מלשכת עורכי הדין.

עודד פורר: אחריה עורכת הדין קרן בר יהודה.

איילת גלילי: שלום.

איילת גלילי: כיושבת ראש הפורום לשוויון מגדרי בלשכת עורכי הדין וגם כסגנית יו"ר נעמ"ת, כמובן שאני מברכת על הדיון הזה ומגנה כל שימוש בסמלים מיניים ופגיעה בנשים ובפרט באשת ראש הממשלה.

איילת גלילי: צריך לזכור גם שלא מדובר בנבחרת ציבור ואין לה שום חסינות.

איילת גלילי: אמרה כאן מישהי שיש לה מספיק אמצעים אבל לא, אנחנו צריכים לזכור שמדובר בסך הכול באדם פרטי שהוא נשוי לנבחר ציבור.

איילת גלילי: כאן צריך להיזהר אפילו שבעתיים.

איילת גלילי: אגב, נעמ"ת כמובן – אני חושבת שהיחידה מארגוני הנשים – כן גינתה את השימוש בסמלים מיניים והאלימות המינית כלפי אשת ראש הממשלה ובירכה על חקירת המשטרה בנושא אבל עדיין אני חושבת ואני מצדיקה את הביקורת הכללית כלפי ארגוני הנשים ואני בכללם, שקולנו לא נשמע מספיק ואנחנו לא עושים מספיק.

איילת גלילי: אני גם מתייחסת לשדולה.

איילת גלילי: כולנו ביחד, כמו שאנחנו מתייחסות לאלימות פיזית שאנחנו יודעים שבסופו של דבר היא תוצאה ברורה של אלימות מינית, ביטויים ברשת, הפגנות ושימוש בסממנים כמו בלונים מיניים וכולי, הם אחר כך תוצאה ישירה של אלימות וחינוך.

איילת גלילי: גם בני הנוער וילדים רואים את זה.

איילת גלילי: אני רוצה להגיד לכם שאני יושבת כאן בשיחת זום ויש לי ילדה בת ארבע שיושבת כאן לידי ומקשיבה ושומעת.

איילת גלילי: לצערי היא שמעה את כל הדקלומים של האלימות ברשת כלפי נשים ואת המילים המגונות שנשמעות שם.

איילת גלילי: רק תחשבו מה שאר הילדים ומה שאר הנוער שלנו והבנות שלנו שומעות וצריכות להתמודד עם זה.

איילת גלילי: כיושבת ראש הפורום לשוויון מגדרי בלשכת עורכי הדין אני חושבת - אני אומרת בשם הגברים והנשים שאנחנו ביחד נשב ונחשוב איך אנחנו משנים כאן את החקיקה ומתייחסים גם לאלימות ברשת וגם במרחב הציבורי בצורה אחרת, הרבה יותר חמורה והרבה יותר רצינית.

איילת גלילי: אדוני היושב ראש, אתה פנית למשרד המשפטים ולמשטרה.

איילת גלילי: אני חושבת שחשוב ששיתוף הפעולה אבל לא הם הכתובת אלא הכתובת היא אנחנו, נבחרות הציבור שיושבות בדיון הזה, הנשים והגברים, אתה כיושב ראש הוועדה וכל מי שעיניו בראשו ורואה מה שקורה.

איילת גלילי: אני רוצה להגיד באופן אישי שלפני כחודש ראיינתי את חברת הכנסת קרן ברק בדיון בלשכת עורכי הדין וחלק מהנושא עליו דנו היה אנשים שהתפשטו במסגרת ההפגנות כדי להביע איזו מחאה.

איילת גלילי: אני רוצה לומר שבאופן אישי היו דיונים ברשת וויכוחים האם הנשים האלה מקנאות, האם מותר להן לעשות או לא מותר, דיונים ממש פמיניסטיים.

איילת גלילי: בשום אופן.

איילת גלילי: אני רואה באותן נשים משתפות פעולה עם האלימות המינית.

איילת גלילי: אם נשים כאלה הירשו לעצמן - מעבר לביזוי של סמלי מדינה – להתפשט ולהשתמש בגופן כדי לקדם את האג'נדה, ואני לא יודעת איזו אג'נדה בדיוק הן רוצות לקדם – ברגע שהן עושות זאת, הן פוגעות בכולנו כנשים.

עודד פורר: ברור.

עודד פורר: תודה רבה.

עודד פורר: עורכת הדין קרן בר יהודה.

עודד פורר: אחריך עורכת הדין חיה תמי הרפז.

קרן בר יהודה: אני רוצה להציג בדיון הזה עמדה מקצועית ולא עמדה פוליטית.

קרן בר יהודה: לבי עם כל חברות הכנסת ששיתפו אותנו כנפגעות.

קרן בר יהודה: אני לא חושבת שנשות ציבור, עיתונאיות או חברות כנסת נפגעות פחות מאישה אחרת כשמופנות אליהן אמירות כל כך בוטות, פוגעניות ומבזות על רקע מיני.

קרן בר יהודה: אני חושבת שזה הבסיס המשותף הרחב שלנו.

קרן בר יהודה: אנחנו צריכות לגנות את האמירות האלה כאמירות מבזות ואנחנו צריכות לעמוד על זה שנושא החקיקה וגופי אכיפת החוק לא ייתנו יד לדבר הזה.

קרן בר יהודה: אני רוצה לומר שהחוק למניעת הטרדה מינית כבסר בשנת 1998 תייחס לעניין הזה וקבע בסעיף 3(א)(5) שהתייחסות מבזה ומשפילה לנשים או גברים על רקע מינם או מיניותם, היא התייחסות אסורה.

קרן בר יהודה: היא אסורה בפעם הראשונה שהיא נאמרת, היא אסורה בכל עוצמה שהיא נאמרת והביטויים האלה ששמענו אותם הם ביטויים אסורים, הם לא נעים על הציר הזה שבין ביקורת לגיטימית לאלימות, לאלימות מינית, אלא הם אלימות מינית והם אסורים.

קרן בר יהודה: לטעמי הסדק שנפער במקום הזה, ואני רוצה להפנות את זה למשרד המשפטים, לחברתי עורכת הדין לילך וגנר, התחיל בשנת 2013 כאשר במסגרת תיקון 10 לחוק למניעת הטרדה מינית נוצר סייג.

קרן בר יהודה: חוק הסרטונים לא חל מקום שהביזוי המיני הוא ביקורת לגיטימית על איש ציבור.

קרן בר יהודה: אמרתי את זה כבר אז בדיון בוועדה ואני חושבת שהדיון הזה מוכיח זאת.

עודד פורר: את יכולה לחזור על זה שוב?

קרן בר יהודה: כן.

קרן בר יהודה: במסגרת תיקון 10 לחוק יש סייגים, מתי פרסום שהוא מבזה ומשפיל, פרסום סרטון מבזה ומשפיל, לא יהיה הטרדה מינית.

קרן בר יהודה: אחד מהסייגים האלה הוא הבעת דעה או ביקורת על בעל תפקיד ציבורי בקשר לתפקידו.

קרן בר יהודה: אמרתי את זה כבר אז ואני אומרת את זה בהרצאות מאז.

קרן בר יהודה: מה שאני צריכה להגיד לבן שלי, אם אני רוצה לחנך אותו בהקשר הזה, זה בשום אופן אתה לא יכול לעשות את זה לחברת הכיתה שלך אבל אם אתה עושה את זה לקטי שטרית, לתמר זנדברג, לכל אחת מחברות הכנסת, זאת כבר ביקורת על בעל תפקיד ציבורי ואז הביזוי וההשפלה האלה מותרים.

קרן בר יהודה: יש סייג מיוחד בחוק.

קרן בר יהודה: אני חושבת שהפרצה הזאת היא פרצה מסוכנת וזה מסר אנטי חינוכי וחותר תחת כל מה שעשינו עם חקיקת החוק וזה דורש שינוי מאוד מאוד ברור וחד משמעי.

קרן בר יהודה: אנחנו לא רוצים במרחב הציבורי שלנו ביזוי והשפלה מיניים, לא כנגד חברי כנסת, לא כנגד עיתונאיות ולא נגד אנשי ציבור אחרים.

קרן בר יהודה: זה לא סייג שצריך להיות כתוב בספר החוקים.

עודד פורר: תודה רבה.

עודד פורר: לפני שאני מסכם, חברת הכנסת קרן ברק ואחריה חברת הכנסת קטי שטרית.

קרן ברק: קודם כל אני רוצה להודות לחברת הכנסת שטרית שיזמה את הדיון הזה ולחבר הכנסת פורר שקיים את הדיון הזה במהירות.

קרן ברק: לא אחזור על דברים שאמרתי אבל אני כן רוצה לומר את הרוח שלהם.

קרן ברק: אני חברה בוועדה הזאת ואני גם חברה בוועדת משנה לסחר בנשים ואני רואה את עצמי כדמות פעילה מאוד בנושא אלימות נגד נשים והטרדות.

קרן ברק: היום עולה למליאה החוק שלי של אלימות כלכלית, הצעה ממשלתית ואני מצמידה את שלי, האיזוק האלקטרוני וזיהוי ילדים נפגעים ואני חושבת שאני דוגמה לכך כמי שלא עושה הפרדה בין ימין ושמאל.

קרן ברק: יחד עם זאת אני כן כולה להרגיש את תחושות שמרגישות חברותיי.

קרן ברק: כמו שאמרתי, עם תחושות אי אפשר להתווכח.

קרן ברק: האנשים האלה שפונים ומדברים אלי כך, אני בזה להם באמה הכי בסיסית שיש.

קרן ברק: בן אדם שלא מסוגל לעמוד מולי ולדבר אלי אלא הוא גיבור מאחורי מקלדת.

עודד פורר: זה סובייקטיבי.

קרן ברק: כן.

קרן ברק: זה סובייקטיבי שלי.

קרן ברק: לכן אני אומרת שכך אני מרגישה כלפיו.

קרן ברק: אם מישהו רוצה, שיתמודד מולי ואני מוכנה לכל קרב.

קרן ברק: עצם זה שחברות מכל הסיעות ישבו כאן ודיברו וחשפו את הרגשות שלהן סביב הדבר הזה, הוא מספיק כדי להבין שיש כאן בעיה קשה ואנחנו צריכים לתת עליה את הדעת גם כמחוקקים.

קרן ברק: אנחנו רק מחוקקים אבל אנחנו לא אוכפים ואז גם החוק לא מספיק מדויק.

קרן ברק: אנחנו צריכים לתת כלים כדי שהדברים האלה יעצרו כמה שיותר מהר.

קרן ברק: לצערי הרב אין לנו קמפיינים, אין לנו כסף לקמפיינים והכלים שיש לנו הם אך ורק חקיקתיים, ציבוריים והצהרתיים.

קרן ברק: לכן את כל אלה אנחנו צריכים לרתום לאירוע הזה.

קרן ברק: ארגוני הנשים, שימו לב גם אתם שאתם בכל אירוע ובכל דבר בנפש חפצה מתייחסים לא לשיוך הפוליטי של האדם שנפגע אלא לפרסונה.

קרן ברק: אישה היא אישה היא אישה, אם היא ילדה, אם היא נערה אם היא מבוגרת וברגע שהיא מרגישה פגועה, צריך לעזור לה במיידית ואי אפשר לומר שהיא נכנסה לתוך התפקידים הציבורים שלה, אז יש לה העור של פיל.

קרן ברק: יש לה עור של פיל אבל זה לא מוריד מכם את האחריות לגנות את זה מעל כל במה ולזעוק את זעקתה.

קטי קטרין שטרית: להבדיל מקרן, אני כן רגישה מאוד.

קטי קטרין שטרית: קרן הרבה עמים טוענת כלפי שאחסום, אל תתייחסי.

קטי קטרין שטרית: לא, קשה לי.

קטי קטרין שטרית: אני עובדת על זה אבל זה קשה לי.

קטי קטרין שטרית: אני רוצה שכמי שכל חיי עסקתי בחינוך, אני כן חושבת שצריך לחנך אנשים ולדבר ללבם ולנסות לשנות קצת.

קטי קטרין שטרית: אני לא מחכה לא לארגוני הנשים ולא לאף אחד, וכולם כבודם מונח במקומם.

קטי קטרין שטרית: אני לא מבקשת להחליף אותם או לתקוף אותם.

קטי קטרין שטרית: אני כן דורשת מהם כי אני מצפה.

קטי קטרין שטרית: יכול להיות שהציפייה הזאת תהיה מלווה באכזבה אבל אני כל זאת ממשיכה לחשוב שכן אפשר.

קטי קטרין שטרית: אני רוצה להגיד לך אדוני היושב ראש שלא חיכיתי לא לארגוני הנשים, לא לשדולות למיניהן, כשפנתה אלי אישה אחת בטיפולי הפוריות ואמרה שהיא לא מסוגלת בגלל הקורונה להשלים את טיפולי הפוריות – 70,000 נשים זכו לחזור בחזרה לטיפולי הפוריות כי אני פשוט לא הרפיתי הנושא הזה.

קטי קטרין שטרית: הלכתי, ישבתי עם הוועדה לבריאות, הפכתי את כל העולמות, הצקתי לשרים השונים כולל ראש הממשלה שהצטרף אלי.

קטי קטרין שטרית: אני נפגעתי מזה שכל חברות הכנסת הסכימו לחתום על המכתב מלבד שתי חברות כנסת, תמר זנדברג ומרב מיכאלי שלא הסכימו.

קטי קטרין שטרית: בי זה פגע ברמה האישית.

קטי קטרין שטרית: אמרתי איך?

קטי קטרין שטרית: זה לא נושא של ימין ושמאל, זה נושא מאוד חשוב.

קטי קטרין שטרית: כולל הגשת החוק שאני מגישה כרגע על שמירת ערכות האונס.

קטי קטרין שטרית: איילת, תשמעי את זה.

קטי קטרין שטרית: אני לא יודעת אם את יודעת אבל ערכות האונס נזרקות.

קטי קטרין שטרית: אני מבקשת לשמור על פי חוק אותן.

קטי קטרין שטרית: השיח הזה שאנחנו רואים אותו לאחרונה, שהוא התחיל במחאות, וכמו שאמרה גם קרן, בהתחלה המחאות היו מחאות של עצמאים, של עובדים סוציאליים וכולנו הזדהינו עם הצורך כי אלה היו מחאות מאוד חשובות אבל לאט לאט פשוט אני נסוגתי מהקטע הזה כשאותה בחורה התערטלה על המנורה וכל החשיפה שהייתה.

קטי קטרין שטרית: בעיניי זה לא בא לומר מסר כאישה.

קטי קטרין שטרית: אני מדברת עכשיו כאישה.

קטי קטרין שטרית: אבל לא יצאתי נגד זה.

קטי קטרין שטרית: לא אמרתי דבר וחצי דבר.

קטי קטרין שטרית: אמרתי שאם זה מה שהיא בוחרת, כך היא בוחרת, בסדר למרות שבעיניי זה לא מעשה.

קטי קטרין שטרית: אבל כשראיתי את ההפגנה לפני שבועיים, שיש שם שאת השלטים ואת המיצגים המזעזעים על אשת ראש הממשלה, אמרתי כאן אני מבקשת לעשות מעשה.

קטי קטרין שטרית: זה דבר חמור.

קטי קטרין שטרית: כל אשת ציבור או אישה נשואה לאיש ציבור, בעתיד תדע שזכויותיה עומדות לה כאישה מוגנת ולא משנה לאיזה צד פוליטי היא משתייכת.

קטי קטרין שטרית: זה צריך להיות שאחד הדברים שיהיו בסיכום של הדיון.

קטי קטרין שטרית: אני יודעת שבעלי מאוד סובל בגלל שאני פוליטיקאית.

קטי קטרין שטרית: הוא סובל שאני לא בבית.

קטי קטרין שטרית: אני צריכה כל הזמן להרגיע את בעלי כשהוא רואה את השיח כנגד אשתו.

קטי קטרין שטרית: אני חוזרת ואומרת שעדיין לא השתחררתי מההלם הזה.

עודד פורר: אני אומר לאשתי לא להגיב.

קטי קטרין שטרית: הוא לא יכול.

קטי קטרין שטרית: אני מרגישה שזה גומר אותו.

קטי קטרין שטרית: זה פשוט גומר אותו וגם הילדים שלי.

קטי קטרין שטרית: אני רואה את הבנים שלי מגיבים כשתוקפים את אימא שלהם כי בעיניהם האימא שלהם היא הדבר הכי הכי עלי אדמות ורואים שמשתמשים בשמות, מקללים אותה ומשתמשים באמירות פוגעניות וגזעניות.

קטי קטרין שטרית: אני קטי שטרית שצמחה ממעברת לוד, צמחתי להיות חברת כנסת, הגשמתי חלום.

קטי קטרין שטרית: יש לי עוד כמה חלומות אבל הגשמתי חלום בשביל כל אחת ואחת מהנשים האלה שרצתה להגיע לאן שהגיעה וכל חייה אמרו לה שהיא לא מספיק טובה ולא מספיק יכולה.

קטי קטרין שטרית: ממש לא.

קטי קטרין שטרית: אני כאן כדי להגן עליהם, אני כאן כדי לומר את האמירה שלהם, אני כאן כדי להיות דלת פתוחה ואוזן קשובה לכל הנשים ללא שיוך פוליטי כזה או אחר.

קרן ברק: כל הכבוד.

עודד פורר: תודה חברת הכסת שטרית.

עודד פורר: אני רוצה לסכם את הדיון.

עודד פורר: ראשית, תודה לך על הבקשה לדיון.

עודד פורר: אני גם מודה לחברת הכנסת מלינובסקי שהייתה צריכה לצאת לדיון אחר אבל גם היא ביקשה את הדיון וגם חשפה משהו מאוד מאוד אישי.

אריאנה מלמד: הבטחת לעורך הדין שלי זכות דיבור.

עודד פורר: לא הבטחתי לו זכות דיבור.

עודד פורר: בדרך כלל לא מגיעים עם פרקליטים ועורכי דין לוועדה.

עודד פורר: הוועדה, וזה היופי בה, שלא צריך כאן מייצגים.

עודד פורר: את ייצגת את עצמך מצוין.

עודד פורר: ממש כך.

אריאנה מלמד: תודה אבל יש את כל העניין המשפטי שהוא בקי בו יותר ממני.

עודד פורר: עניינים משפטיים נדונים במקומות משפטיים.

עודד פורר: המקום הזה הוא דווקא כיכר העיר.

עודד פורר: זה הכנסת וזה המקום לקיים את הדיונים בחופשיות וכך הם מתקיימים גם כאן כולל בדיון הזה על כל הקושי שבו.

עודד פורר: אני חייב לומר כמה דברים בתגובה לדברים שנאמרו כאן קודם.

עודד פורר: חברת הכנסת שטרית, גם מה שנעשה על סמל המדינה, זה ביזוי הסמל וצריך להגיב וצריך לקבוע גם את הגבולות האלה.

עודד פורר: אני חייב לומר שיש מחאות והמחאות, לשיטתכם אולי לא מוצדקות, לשיטתי מוצדקות, כל אחד בעמדתו.

עודד פורר: העצמאים, העובדות הסוציאליות, עובדות המעבדה, ודווקא האירועים האלה פוגעים במחאות האלה ופוגעים במסר שרוצים להעביר שם.

עודד פורר: כשמישהו מניף.

עודד פורר: איזשהו אובייקט מיני בהפגנה, הוא פוגע במסר שאותה בא לייצג מי שארגן את ההפגנה כי המסר הוא שלא המסרים המיניים ולכן צריך להוקיע את השימוש באלמנטים המיניים הפוגעניים האלה בשיח הציבורי שלנו בכל הרמות, מימין ומשמאל, כלפי עיתונאיות ועיתונאים וכלפי פוליטיקאיות ופוליטיקאים ולא משנה מאיזה צד של המפה הפוליטית הם.

עודד פורר: הדבר הזה הוא חוצה מגדרים והוא באמת ברמה של תקיפה על רקע מגדרי.

עודד פורר: אגב, יש הצעת חוק בנושא של תקיפה על רקע מגדרי ולהגדיר את זה כפשע שנאה.

עודד פורר: יש הצעות חוק כאלה שמתגלגלות.

עודד פורר: לצערי כנראה החברה הישראלית מגיעה למצב שצריך חקיקה כזאת כדי להילחם בתופעות מה שבעבר אולי לא היה צריך.

עודד פורר: אני רוצה להתחיל דווקא מהעניין עצמו.

עודד פורר: אני באופן כללי, גם ברמה הפוליטית, ואני לא חושב שחסכתי את ביקורתי, לא מבנימין נתניהו, לא מהליכוד ולא משרי הממשלה.

עודד פורר: אני חושב שהשימוש בבני משפחות של פוליטיקאים הוא פשוט מחוץ לתחום וצריך להוציא אותו מחוץ לתחום.

עודד פורר: אני חושב שיש לי טענות ענייניות טובות מאוד נגד ממשלה אבל אין שום סיבה ואין שום מקום – לא סיבה ולא מקום – להשתמש בבני משפחה.

עודד פורר: אני חושב שבעניין הזה מי שעושה את התקיפה האישית הזאת חוטא קודם כל לעניין שאותו הוא אולי רוצה לתקוף.

עודד פורר: לעניין השימוש בסמלים מיניים.

עודד פורר: חד משמעית האירוע והשימוש בסמלים מיניים פוגעניים שראינו, זו הטרדה מינית כלשונה בחוק הטרדה מינית.

עודד פורר: אין כאן שאלה בכלל, בין אם זה קורה כלפי אשת ראש הממשלה ובין אם זה קורה כלפי אזרחית או אזרח מן השורה.

עודד פורר: לכן אני מבקש ואני פונה גם לפרקליטות וגם למשטרה לחדד את ההבנה מה המשמעות של הטרדה מינית כפי שעולה בחוק.

עודד פורר: אני רוצה להוסיף ולומר אפרופו הדיון הסוער שהתקיים כאן.

עודד פורר: אני שמעתי את הגינוי החד משמעי גם מארגוני הנשים וגם משדולת הנשים, גם כאן בדיון וגם קודם לכן.

עודד פורר: הוועדה גם היא מגנה את השימוש באלמנטים האלה, בין אם זה כלפי אשת ראש הממשלה ובין אם זה כלפי פוליטיקאיות ובין אם זה כלפי אזרחיות.

עודד פורר: בנושא הזה אין בכלל מחלוקת ואני חושב שבעניין הזה יש הסכמה מקיר לקיר בין כל מי שנכח, כל חברות וחברי הכנסת שנכחו בדיון.

עודד פורר: הפתרון הוא באמצעי האכיפה קודם כל ובשימוש בחוק הקיים, עוד לפני שמשנים את החוק.

עודד פורר: על מנת שזה יקרה, הפרקליטות, משרד המשפטים והמשטרה חייבים להבין שהטרדה מינית היא גם כזו שמתבצעת באמצעות פוסט בפייסבוק או באמצעות טוקבק כלפי מאן דהוא.

עודד פורר: לכן אני אבקש לקבל ממשטרת ישראל את מספר התלונות שהוגשו בשנת 2019 ואת מספר התלונות שהוגשו בשנת 2020, עד ה-1 באוגוסט, בגין הטרדה מינית ברשת.

עודד פורר: הכוונה היא לא בגין הטרדה מינית פיזית וגם לא בהתאם לחוק הסרטונים אלא בגין החוק למניעת הטרדה מינית.

עודד פורר: אני מבקש לדעת כמה מתוך התלונות האלה שהוגשו מאז 1 בינואר 2019 ועד ה-1 באוגוסט 2020, לגבי כמה מתוכן הושלמה החקירה והועברה המלצה פרקליטות להגשת כתב אישום.

עודד פורר: לגבי כמה מהן נסגר תיק החקירה ולגבי כמה מהן לא הוכרע דבר.

עודד פורר: כנ"ל אני מבקש מהפרקליטות לדעת כמה תיקים בנושא הזה הועברו מאז 1 בינואר 2019.

עודד פורר: יש לנו גם מקור להשוואה, גם מבחינת זמן הטיפול.

עודד פורר: 1 בינואר 2018 עד 1 באוגוסט 2020.

עודד פורר: אותו דבר גם פרקליטות וגם משטרה.

עודד פורר: אני מבקש לדעת מהפרקליטות כמה תיקים הם קיבלו מאז 1 בינואר 2018 ועד 1 באוגוסט 2020 וכמה מהתיקים האלה הוחלט להגיש הם כתב אישום, כמה הוחלט לסגור ובכמה הסתיים הטיפול בבית משפט.

עודד פורר: האמירות ששמענו כאן, מה שסיפרה לנו הגברת מלמד, מצביעות על כך שחסר ידע והוועדה מבקש לפנות לשר לביטחון פנים על מנת שיחדד את הנושא הזה בקרב חוקרי המשטרה לגבי השלכה של הטרדה מינית.

עודד פורר: בנוסף עלה כאן הנושא של החוק למניעת הטרדה מינית, סעיף 3א(5)(ג) שבעצם חושף את אנשי הציבור ונותן איזה שהן הצדקות לפרסום מיני פוגעני.

עודד פורר: אני מבקש מהיועצת המשפטית של הוועדה לנסח לנו את החקיקה על ביטול אותו סעיף ואני אחתים עליו את כל חברות הכנסת מהוועדה או מי שתרצה להצטרף.

עודד פורר: דווקא בגלל שיושבות כאן שתי חברות כנסת מהקואליציה, אני מבקש, את החוק הזה אפשר לקדם במהירות.

קטי קטרין שטרית: ברור.

קטי קטרין שטרית: חד משמעית.

קטי קטרין שטרית: בוא נרים את הדגל.

עודד פורר: גם עם פטור מחובת הנחה.

עודד פורר: חוק שהגישה חברת הכנסת יוליה מלינובסקי עוד בכנסת ה-20.

עודד פורר: בזמנו הוא נפסל על ידי ועדת שרים בגלל התנגדות שלכל מיני גורמים כאלה ואחרים.

קרן ברק: גם מה שאתה עכשיו תגיש, בטח משרד המשפטים יתנגד.

קרן ברק: הם מתנגדים מסורתית לכל דבר.

עודד פורר: לא.

עודד פורר: אז הייתה התנגדות של כמה מפלגות בקואליציה.

עודד פורר: בחוק שנוגע להשחתת שלטים בהם מופיעים נשים וקביעת קנס מינהלי על עבירה כזו.

עודד פורר: חברת הנסת מלינובסקי הניחה שוב את החוק ואני אשמח דווקא כאן לקבל תמיכה.

עודד פורר: אני חושב שאנחנו צריכים לייצר את המעטפת החקיקתית שתאפשר את המלחמה באירועים האלה.

עודד פורר: לסיכום אני רוצה לקרוא שוב לחברות הכנסת, לארגוני הנשים, בנושא הזה זאת לא שאלה פוליטית אלא זאת שאלה חברתית, איזו חברה אנחנו רוצים לראות ואני חושב שצריך לשלב כאן ידיים מהארגונים דרך הכנסת, מצד כל קצות הקשת הפוליטית.

עודד פורר: תודה רבה.

עודד פורר: הישיבה נעולה.